Toppe & tunikaer udsalg 2021 ( Spar op til 70% i dag ) - Liked.dk\nToppe & tunikaer 2021\nTrænger du til lækkert nyt tøj til dit klædeskab, så er en god top altid et godt sted at starte. Toppe kan kombineres med en lækker cardigan, trøje eller blazerjakke og giver dig mange mulige outfits, som du kan have på til hverdag og fest. Du kan også have en top på til både bukser, shorts eller en nederdel. Kombinationsmulighederne er derfor rigtig mange, og en god basistop, vil du kunne bruge til næsten alle lejligheder.\nBrug festtoppen til hverdag\nDu behøver ikke nøjes med at bruge din fine festtop til hverdag. Har den flotte detaljer, ...Læs mere\nBetty Barclay Tunika Fra Multicolor tilbud\nPeter Hahn Tunika Fra Multicolor\nBetty Barclay Tunika Fra Multicolor\nPeter Hahn Tunika 3/4-ærmer Fra Rød\nRosemunde Silk Top Regular W/Rev Vintage Lace Top Ærmeløs Top Sort\nRosemunde Silk Top Medium W/Wide Lace Top Ærmeløs Top Blå\nRosemunde Silk Top Medium W/Wide Lace Top Ærmeløs Top Hvid\nRosemunde Silk Top Regular W/Elastic Band Top Ærmeløs Top Grå\nSoyaconcept Sc-Sarona Top Ærmeløs Top Hvid\nPeter Hahn Tunika 3/4-ærmer Fra Hvid\nFürstenberg Tunika Fra Multicolor tilbud\nPeter Hahn Top Fra Rød tilbud\nHummel Hmlmimmi Sports Top T-shirt Ærmeløs Blå\nTwist & Tango Be Running Singlet Top Ærmeløs Top Sort\nNike Pro Compression Top - Navy/Hvid tilbud\nSe mere... som perler, et flot mønster, snit eller broderi som du er helt vild med, er der ingen grund til at lade festtoppen hænge i skabet til hverdag. Du kan altid nedtone en festtop ved at tage et par jeans på til med en sød jakke, og nøjes med nogle enkle accessories til. Hvis toppen er nedringet, kan du eventuelt tage en stropbluse på indenunder eller en undertrøje-top, så den egner sig bedre til hverdagsbrug.\nSe vores bugnende udvalg af toppe og tunikaer\nHer på Liked.dk har vi mange tusinde toppe og tunikaer til fest og hverdag. Vi har toppe uden ærmer, med lange ærmer, med korte ærmer og med stropper. Ligesom vi har et bugnende udvalg af smukke tunikaer, som går ned over din hofte, hvis du foretrækker en lidt længere model. Det smarte ved de lange modeller, er at du både kan have dem hængende løst ud over et par jeans eller stoppe dem ind i et par bukser eller en nederdel til et højtaljet look. Og så er en tunika bare virkelig dejlig, at have på til et par tights, da den som ofte er lidt løsere end almindelige toppe og bluser. Er du på udkig efter en god sportstop, kan du eventuelt kigge vores udvalg af Nike toppe igennem, som er meget populært. Vi fremhæver toppe på udsalg og gode tilbud på toppe og tunikaer til dig, så du nemt og hurtigt kan finde de bedste tilbud, blandt vores mange webshops. Vi viser dig både tilbud på eksklusive modeller og modeller i den almindelige prisklasse, så du har den bedste chance for, at finde hvad du er på udkig efter. Vi ønsker dig en god online shopping!


Vision og værdigrundlag - Rødovre kommunale Ungdomsskole\nVores praksis er kendetegnet ved modet til at arbejde anderledes med unge. Vi har modet til at handle og tage ansvar. Vi har modet til at gå på opdagelse i og med mennesker, i fællesskaber og i aktiviteter. Vi har modet til at finde nye dannelses- og uddannelsesrejser. Vi finder potentialerne sammen med eleverne. Der er uanede muligheder for alle.\nVi tilbyder trygge, tydelige rammer og gennemsigtige processer for at facilitere læring, dannelse og uddannelse. Vi arbejder i ligeværdige og respektfulde relationer med alle mennesker i alle aldre. Vi balancerer mellem fælles krav og individuelle hensyn. Vi behandler alle forskelligt for at give lige muligheder til alle. Vi sigter i alle aktiviteter mod at ruste de unge bedst muligt til livet som kompetent samfundsborger.\nVores grundlag for visionen er defineret således:\nVi forstår læring som processer, hvor man på grundlag af forudgående erfaringer forandrer, modificerer eller udvider sine færdigheder, kompetencer og værdier.\nVi forstår også læring som situeret. Det betyder, at alle elementer – også rundt om undervisningen – er tilrettelagt, så de understøtter læring og dannelse. Man lærer ved simpelt hen at deltage. Vi tilbyder et miljø og aktiviteter, der giver kursister og elever mulighed for at opdage, at de kan mere end de troede, de kunne.\n- Indføring i alment gældende normer og forventninger\n- Almen dannelse\n- Kulturel dannelse\n- Psyko-social opkvalificering\n- Udvikling af kompetencer og konkrete færdigheder\nVi forstår uddannelse som nøglen til nye porte eller veje i livet\n- Alle har mulighed for uddannelse\n- Alle bliver mødt med høje forventninger og krav\n- Alle skal have mulighed for at få deres potentiale i spil – blandt andet i kraft af Ungdomsskolens rolle som supplerende og kompenserende i forhold til folkeskolerne.\nVi ser fællesskaber som en grundlæggende forudsætning for den enkeltes udvikling og læring. Alle lærer og udvikler sig i og med fællesskabet.\n- Alle skal føle sig som en del af et meningsfuldt fællesskab\n- Alle skal føle, at netop deres bidrag er væsentligt, brugbart og gør en forskel i fællesskabet\n- Alle skal føle, at de modtager noget fra fællesskabet, der har en brugbar effekt\nVi forstår grundlæggende mennesket som relationelt – vi vokser, udvikler os og lærer igennem ligeværdige og respektfulde relationer. Vi lægger vægt på:\n- At alle mødes af tydelige og troværdige voksne\n- At alle får positive erfaringer med deres egen betydning for relationer\n- At alle relationer bygger på tillid og respekt\n- At understøtte de unges egen relationsdannelse\nMålsætning for fritidsundervisningen og projekter\nsikre en varieret - meget gerne utraditionel - undervisning, der løbende evalueres og føres ajour med den faglige udvikling inden for faget,\ntage udgangspunkt i elevernes/holdets ønsker og behov uden at give køb på faglighed og seriøsitet,\nindrette undervisningen efter de enkelte deltageres potentialer og behov,\ni videst muligt omfang integrere følgende aspekter i den løbende undervisning/aktivitet:\nmedvirke til at give eleverne\nnye sociale kundskaber og netværk\nansvarsfølelse over for en gruppe og en valgt aktivitet\nglæde ved et veludført stykke arbejde\nlyst til og glæde ved at lære nyt\nlyst til at medvirke aktivt i ungdomsskolen på tværs\nsørge for jævnligt udsyn til "det virkelige liv\npå uddannelsessteder - i samfundet i det hele taget\nOptage diskussioner om emner fra de unges liv, herunder:\nturde fremsætte og vedstå en lærers/ungdomsskolens/voksensamfundets meninger, også når disse umiddelbart er i modstrid med (flertallet af) de unges mening,\nføle sig forpligtet til at rådgive og vejlede enkeltelever, når behov opstår eller fornemmes,\nmed skyldig hensyntagen til juraen på dette område (f.eks. tavshedspligt og underretningspligt i alvorligere tilfælde),\nunderstrege betydningen af at være tolerant ved at give eleverne forståelse for, at ethvert menneske har lige ret til at være her - på skolen, i samfundet og i verden, og til at få respekt og til blive accepteret.\nMålsætning for Dagskolen\nFor RkUs Dagskole (alternativ heltidsundervisning, jf. § 33, stk. 3 i Lov om Folkeskolen) blev i marts 2001 vedtaget nedenstående målsætning.\nDagskolens mål vedrørende elever:\nHver elev skal modtages/accepteres og undervises - i begrebets bredeste forstand - ud fra sine forudsætninger og potentialer.\nHver elev skal bringes så langt i en positiv udvikling som muligt på især flg. områder:\nfagligt ved at fæstne og uddybe vedkommende elevs kundskaber i relevante skolefag,\nmenneskeligt m.h.t. et indholdsrigt liv ved at få åbnet vedkommende elevs øjne for en række oplevelser af faglig eller kulturel art,\nmenneskeligt m.h.t. tolerance ved gennem elevens skolegang på Dagskolen at lære ham/hende at forstå, at ethvert menneske har lige ret til at være her på skolen, i samfundet og i verden,\ntil at få respekt og til blive accepteret,\nmenneskeligt endelig ved at lære ham/hende at erkende, acceptere, leve med og udnytte egne potentialer - herunder evt. begrænsninger, personlige som familiært, herunder også i hvilket omfang og hvordan sådanne vanskeligheder kan bearbejdes og ændres, især ved egen indsats,\nsocialt ved at lære eleverne hensigtsmæssige omgangsformer og give dem forståelse for vigtigheden af selv at gøre en indsats, selv at tage et ansvar,\nat få og bruge evne og lyst til samarbejde, overholdelse af aftaler\nrespekt for hierarkiet på en skole, en arbejdsplads og i samfundet i det hele taget,\npersonligt/fremtidsrettet ved at gøre vedkommende egnet og motiveret til at indgå på en realistisk ungdomsuddannelse.\nMål vedrørende undervisning og aktiviteter:\nDe ovenstående mål for arbejdet med eleverne søges opnået gennem det daglige arbejde i et skoleår, hvor skolen lægger vægt på - og lærerne, individuelt som kollektivt, har hovedansvaret for - at tilrettelægge, gennemføre, evaluere og til stadighed udvikle:\nrelevante, velforberedte, varierede og motiverende undervisningsforløb og andre aktiviteter, der - ved hjælp af en fleksibel indstilling fra alle parter og inden for det muliges vide rammer - tilpasses den enkelte elev og det enkelte hold, og som tilsammen sigter imod opfyldelsen af så mange som muligt af ovenstående målsætninger,\net varieret skoleår med jævnlige faglige afbrydelser, der tjener målet, fx emneuger, praktik- og brobygningsforløb, ekskursioner, lejrskole i Danmark, arbejdslejrskole i udlandet og andet, som der opnås enighed om,\nalt inden for de rammer, som det er økonomisk realistisk at afsætte.\nSenest opdateret 09.11.2016 17:15 af TINNE


More Institute | Kønsroller i lederjobbet – OMG – er vi ikke kommet videre?\nKønsroller i lederjobbet – OMG – er vi ikke kommet videre?\nJune 10, 2009 In Blog By Female Navigator\nEr det virkelig rigtigt at man kan gruppere kvindelige og mandlige ledere alt efter køn og ikke opførsel. Er det virkelig de kønsbestemte elementer som kendetegner ledertypen?\nI en artikel fra BT fremsættes udsagnet, at kvinder er dårligere chefer end mænd, et udsagn i øvrigt hentet fra den højst pålidelige kilde askmen.com. Denne hjemmeside mener således, at der er fire egentlige grunde som beviser hvorfor at kvinder skal holde sig i skindet med hensyn til lederjobbet, frem for en saglig debat af de karaktertræk som kendetegner de mange forskellige ledertyper som findes.\nAlligevel finder jeg det nødvendigt at fremhæve de fire punkter, dels for at genåbne debatten omkring hvilke myter og fordomme vi kvinder må lægge øre til, og dels for at fastslå, at så længe at diskursen er så plat og ensidig som fremstillet af både BT og askmen.com, så er det intet under at glasloftet ikke splintres men snarere hærdes og hele ligestillingsdebatten forbliver en vittighed frem for et essentielt punkt på de ambitiøse kvinders dagsorden.\nDe fire punkter oversat og fremsat af BT er således, som følger:\n1. Kvinder kan ikke kontrollere deres følelser\nHvis du nogensinde har arbejdet under en kvindelig leder ved du, at hun kører sin afdeling ligesom et parforhold. Kvinder kan ikke kontrollere deres følelser og lader det gå ud alle i deres nærhed, hvis noget ikke er som det skal være.\n2. Alle kvinder vil være dronningebien\nNår kvinder bliver forfremmet på arbejdspladsen, får de en ubehagelig trang til at hævde sig over for alle de andre kvindelige ansatte de føler sig truet af. Kvinderne tror tilsyneladende, at det er nødvendigt at forsvare deres position med de samme midler, der minder om dem man kan opleve blandt børn på en legeplads.\n3. Erhvervslivet blev bygget af og til mænd\nMandekulturen er tydelig på langt de fleste arbejdspladser. Mange aftaler kommer stadig i hus over en øl i et mørkt lokale – ikke ligefrem en feminin forhandlingsform. Hvis kvinder skal kunne konkurrere med det, skal de selv påtage sig maskuline værdier – og har de virkelig lyst til det?\n4. Kvinder bærer nag\nKvinder er verdensmestre i at bære nag – selv for den mindste lille uretfærdighed. Det er trættende for alle ansatte og kolleger og gør kvinderne til utålelige chefer.\nSom med alle generaliseringer er der utallige undtagelser som jeg ikke vil trætte med at fremlægge her. Faktum er at ovennævnte påstande, udover at være for generelle, ikke tager i betragtning at man på samme måde som horoskopet i BT kan finde både mænd og kvinder i sin egen omgangskreds som kunne passe ind i de enkelte beskrivelser. Således vil jeg påstå at mænd ligeledes har kontrol issues, men måske i højere grad overlader deres aggressioner til en knytnæve i toiletvæggen på arbejdet og i øvrigt kan stikke ud efter deres kollegaer under stressede forhold, hvilket jo i høj grad er et udtryk for mangel på kontrol af deres følelser. Ligeledes har jeg oplevet utallige eksempler på mænd der fremhæver sig selv, populært kaldet alphahannen i en gruppe akkurat som en dronningebi, med et ønske om at forsvare deres position og i øvrigt en kynisk evne til at positionere sig selv til det næste ledertrin.\nJeg vil medgive at erhvervslivet blev bygget overvejende af mænd, men det er samtidig ikke ensbetydende med at det blev bygget til mænd alene. Har forfatterne glemt at ligeså mange aftaler kommer i hus over kaffemaskinen eller vandkøleren, det såkaldte ”water-cooler-phenomenon”, kendt fra de amerikanske kontorlandskaber, områder hvor kvinder i øvrigt befinder sig. Oven i dette forundres jeg over den implicitte påstand at kvinder ikke drikker øl, og hvis vi i øvrigt gør det, opfører vi os som mænd. Hvorfor skal det påduttes kvinder at de har påtaget sig mandlige værdier hvis de drikker øl i mørke lokaler, der må være nogle bedre argumenter. Nej det som jeg formoder der menes, er at mænd i højere grad end kvinder foretrækker at drikke deres øl alene i mandegruppen, og dermed holder kvinderne bevist ude. Men gør det kvinderne til dårligere ledere? Det kan da ikke passe?\nSidst anklages de kvindelige ledere for at ødelægge deres position idet de bærer nag, men sig mig, hvis en kvinde uberettiget bliver tilbudt lederjobbet i stedet for den oplagte mandlige kollega i afdelingen, mon dog ikke at manden også ville bære nag? Selvfølgelig bliver man skuffet hvis man behandles uretfærdigt, og det gælder både kvinder og mænd!\nPointen må være at det handler om at bedømme mennesket som leder, frem for at opdele lederen i mand/kvinde. Derudover ville det være befriende for debatten om vi i stedet for at trække linjer op, fokuserede på hvordan man bedre ruster chefer til deres ledelsesrolle og, hvordan man kan blive bedre til at udvælge de rette ledelseskandidater, uanset kønnet. Så ville denne usaglige debat sygne hen og blive en gammel vittighed, frem for en toneangivende fordom eller myte som ingen er tjent med. Hverken de mandlige eller kvindelige ledere.


jklindt, Author at Klindt Industriudvikling\nProducent af foder- og staldløsninger solgt\nDen Sønderjyske virksomhed, BoPil A/S, der udvikler og servicerer foder- og staldindretning, er i forbindelse med et generationsskifte, solgt til privat investor, Michael Fussing Clausen.\nMichael Fussing Clausen har rødder i det lokale og samtidig en bred landbrugsuddannelse. BoPil er hermed sikret stor fokus på videreudvikling af det store potentiale, der er forbundet med virksomhedens løsninger.\nBoPil solgt via Business Broker\nWritten by jklindt on 6. February 2016 . Posted in Blog Dynamic\nSkyLevel godkendt droneoperatør\nSkyLevel, som John Klindt via Fynsk Erhvervs Next Level tilbud, er mentor for, er netop blevet godkendt af Trafikstyrelsen som drone operatør. Virksomheden rådgiver om brug af droner og servicerer droner, og så leverer de en overvågningsservice med speciale i byggebranchen.\nLæs mere om SkyLevel\nLæs mere om NextLevel


La Pettegola, Vermentino, Banfi\nsider » Forside » 8015674010271\nStyle No.: 8015674010271\n120,00 DKK Før: 170,00 DKK\nBanfi Vermentino er en toscansk hvidvin lavet 100% på Vermentino-druer fra Montalcino-området. Det er vinhuset Banfi, der står bag - et vinhus, der 12 gange i løbet af de seneste 17 år er blevet kåret til Italiens bedste af slagsen. De er med andre ord garante for høj kvalitet.\nVinen fremstår yderst frugtig med aromaer af fersken og abrikos samt et let pebret/krydret præg, mens den føles både fyldig og frisk. Syren er godt repræsenteret, men ikke lige så prikkende som i Rieslingen, og den fremstår derfor en kende blødere. Lækker som ledsager til kylling eller andet lyst kød.\nStilmæssigt minder Vermentino om både Sauvignon Blanc, Riesling og Pinot Gris med sin friske syre og lette til mediumfyldige krop. Det er en super madvenlig drue, der går til mange retter - blandt andet fordi den har et let krydret præg og en relativt sprød syre.\nDKK 119,00DKK 94,00\nTerre Allegre - Trebbiano\nL'Auratae, Cataratto/Pinot Grigio, ØKO


320m2 13.760m2 4 3 Ref.: 22854\nDette luksuriøse middelhavslandskab er verificeret af den schweiziske designer Philippe Pelletier, som allerede er et kendt firma med speciale i bryllupper, festligheder, corporate events, der kan rumme 450/900 gæster og private ferier. Dette hotel er beliggende i det maleriske La Pedrera-område i Torremendo, et fantastisk sted, hvor det orange reservoir og La Pedrera opbevares. Udover luksus, der lever i harmoni med naturen og uden begrænsninger eller restriktioner for naboer eller samfund. Det perfekte sted at nyde fred og ro med sine brede åbne rum og varme og komfortable værelser til Nyd dyrebare øjeblikke med familie eller venner. Villaen udmærker sig i charme og karakter. Stort køkken, 2 stuer, 4 soveværelser og 3 badeværelser. En stor terrasse med udsigt over den store pool og en smuk udsigt over søen. Dette er en enestående mulighed for at investere i en allerede succesrig forretning eller for at få den ideelle og fredelige middelhavs villa af dine drømme.\nTorremendo · Torremendo - 4 Bedrooms · 3 Bathrooms


Grøn gas Lolland-Falster gasledning gasrørledning | Energinet\nRegeringen har besluttet at bygge en gasledning til Lolland-Falster og dermed sikre gas som erstatning for kul og olie til nogle af øernes store, energiforbrugende arbejdspladser.\nKlik på kortet for at zoome ind og se, hvor Energinet og Evida planlægger at placere gasrørledningen.\nOptimering og Support\n+45 4176 0331\n'Grøn Gas Lolland-falster' på landbrugsjord\nEnerginet og Evida har sammen lavet en folderen, hvor du kan læse om principperne for etablering af projektet på landbrugsjord. Klik på billedet for at åbne folderen.\nHer kan du læse mere om dine rettigheder, og hvordan vi behandler dine oplysninger\nDen 13. maj blev der givet §25-tilladelse til projektet. Du kan se tilladelsen og høringssvar hos Miljøstyrelsen.\nBekendtgørelse om landsplandirektiv for gasledningen blev ligeledes offentliggjort. Du kan finde bekendtgørelse på Retsinformation.\nI forbindelse med høringen blev der den 10. februar afholdt et virtuelt borgermøde. Herunder kan du se en optagelse af mødet.\nOpsamling på spørgsmål, som vi ikke nåede at besvare på mødet, kan du læse nedenfor.\nNedenfor kan du finde svar på de spørgsmål, som vi ikke nåede på borgermødet.\nSvar offentliggøres på myndighedernes hjemmeside, når de er behandlet. Høringssvar fra idefasen er offentliggjort.\nSom det er tilfældet for forskellige typer energi, har priserne på gas historisk set varieret meget. De høje gaspriser, vi ser lige nu, giver umiddelbart ikke anledning til at genoverveje projekts gennemførelse. Vi kan i øvrigt oplyse, at forwardpriserne på de europæiske gasbørser forudser, at gaspriserne er tilbage på et normalt niveau fra 2023 og de kommende år. Markedet forudser med andre ord normale gaspriser, når projektet sættes i drift 2024\nGasleverandøren SEAS/NVE og biogasproducenten Nature Energy kontaktede Energinet, fordi Nordic Sugar, som har sukkerfabrikker på Lolland og Falster, skal reducere CO2-udledningen fra sin sukkerproduktion og ønskede at skifte kul og olie ud med gas, gerne lokalproduceret biogas.\nVed at udvide gasnettet til Lolland og Falster er det muligt at etablere yderlige biogasproduktion, fordi en rørledning til Sjælland gør det muligt at sende grøn gas til andre dele af landet, når der produceres mere end det lokale forbrug.\nEndelig er der også den mulighed, at overskydende strøm fra vindmøller og solceller i fremtidens grønne energisystem kan laves til brint og grønne gasser og via rørnettet lagres eller sendes rundt i landet,\nhvilket også vil bidrage væsentligt til den grønne omstilling.\nProjektet er omfattet af reglerne i miljøvurderingsloven. Det betyder, at der skal udarbejdes en miljøkonsekvensvurdering (VVM), som offentligheden bliver inddraget i, og der skal være udstedt en VVM-tilladelse til projektet, inden anlægsfasen må sættes i gang. Miljøstyrelsen er VVM-myndighed for projektet, fordi Energinet og Evida er statslige virksomheder.\nI miljøvurderingsprocessen indgår der to offentlighedsperioder. I den første præsenteres borgerne for projektet, dets linjeføring og de mulige miljøpåvirkninger, og borgerne inviteres til at komme med bemærkninger og synspunkter til fx placering af linjeføringen og hvilke miljøpåvirkninger, der skal undersøges.\n• 4 og 2 kilometer under henholdsvis Storstrømmen og Guldborg Sund\n• Februar 2021 – regeringen har besluttet, at projektet skal gennemføres\n• 2021-2022 – miljøvurderinger, lokalplaner hhv. landsplandirektiv\n• 2022-2023 – arkæologiske undersøgelser\n• 2022-2023 – naboretlige forhold\n• 2023-2024 – anlægsfase og ibrugtagning\nDu kan læse spørgsmål og svar om projektet nedenfor\nHvad vil projektet Grøn Gas Lolland-Falster bestå af?\nProjektet medfører, at der graves en gasledning ned mellem Everdrup nær Tappernøje på Sydsjælland og Nakskov på Lolland. Gasledningen kommer til at løbe gennem Næstved, Vordingborg, Guldborgsund og Lolland kommuner. Der er i dag ikke gasnet på hverken Lolland eller Falster.\nGasledningen vil være ca. 115 km lang fordelt på:\n• 30-35 kilometer på Sjælland\n• 25-30 kilometer på Falster\n• 50 kilometer på Lolland\n• 4 og 2 kilometer under henholdsvis Storstrømmen og Guldborg Sund.\nDesuden skal der opføres 7 måler- og regulatorstationer (M/R-stationer) og 3 linjeventilstationer (L/V-stationer) langs gasledningen. Stationerne har forskellige funktioner, som fx at det er muligt at lukke for gassen på en strækning, mens der kobles nye brugere på ledningen og fx at sende gas fra de kommende biogasanlæg ind i ledningen.\nHvem har besluttet, at gasledningen skal anlægges?\nRegeringen har indstillet, at projektet skal gennemføres, hvilket sker i et samarbejde mellem Energinet og Evida, som hver har et selvstændigt ansvar for hhv.transmissions- og distributionsnettet.\nFlere myndigheder skal godkende det konkrete anlægsprojekt. For eksempel skal der laves en miljøkonsekvensvurdering, så Miljøstyrelsen og Energistyrelsen kan tage stilling til, om der kan gives tilladelse til placering af gasledningen og de tilhørende stationer, og om der er taget\nde nødvendige miljømæssige hensyn til lodsejere, naboer, natur, miljø m.v.\nNy produktion af biogas\nLigesom resten af energisystemet bliver det danske gassystem også grønnere. Grøn Gas Lolland-Falster-projektet giver mulighed for, at der fra start i 2024 kan etableres biogasproduktion på Lolland og Falster, som vil kunne dække 50 procent af det lokale gasforbrug. Det øgede forbrug skyldes, at sukkerfabrikkerne på Lolland og Falster samt andre virksomheder ønsker at udskifte fx kul og olie med gas fra gasnettet.\nBiogasproducenten Nature Energy har planer om at opføre to biogasanlæg på Lolland og Falster. Til sammenligning er andelen af grøn gas i det danske gasnet 20% ved udgangen af 2020 – resten er fossil naturgas. I 2024 ventes andelen af grøn gas i det samlede danske gasnet at være steget til 34%. På sigt skal den fossile naturgas helt udfases og erstattes af grøn gas eller andre energiformer.\nHvorfor anlægges en ny gasledning?\nGasleverandøren Andel og biogasproducenten Nature Energy har henvendt sig til Energinet og Evida og spurgt om muligheden for en gasledning. Forslaget udspringer af, at Nordic Sugar vil nedbringe CO2-udledningen og øvrige miljøpåvirkninger fra sukkerfabrikkerne på Lolland og Falster. Efterfølgende er det politisk besluttet at gennemføre projektet.\nSukkerfabrikkerne er blandt Danmarks 10 mest energiforbrugende virksomheder og ønsker at erstatte kul og olie med gas, gerne til lokalproduceret biogas.\nNaturgas udleder 40% mindre CO2 end kul, mens biogas er CO2-neutralt. Andre industrivirksomheder på Lolland og Falster har også vist interesse for muligheden for at skifte til gas.\nPå gasnettet kan der kobles biogasanlæg. Biogasproducenten Nature Energy har planer om at etablere to biogasanlæg på Lolland og Falster, som vil kunne producere gas, der svarer til 2/3 af sukkerfabrikkernes årlige gasforbrug. Biogassen fra de to anlæg vil blive produceret af gylle fra lokale husdyrhold, dybstrøelse, restprodukter fra sukkerproduktionen samt lokalt madaffald.\nHvad er fordelene ved gasledningen?\nNordic Sugar og andre industrivirksomheder på Lolland og Falster kanudskifte kul og olie med gas, gerne lokalproduceret biogas, og dermed nedbringe deres CO2-udledning.\nGasledningen gør det muligt at opbygge en biogasproduktion på Lolland og Falster. Da gasledningen forbindes med gasnettet på Sjælland, bliver det\nmuligt at komme af med den gas, som ikke kan bruges lokalt. Biogas ventes at blive en vigtig brik i fremtidens grønne energisystem. Uden en forbindelse til det øvrige gasnet vil det være meget svært for nye biogasanlæg at afsætte deres biogasmængder.\nOverskydende strøm fra vindmøller og solceller kan potentielt i fremtidens grønne energisystem laves til brint, grønne gasser mv. og dermed lagres eller sendes rundt i landet i gasnettet. Allerede i dag er elnettet på Lolland og Falster udfordret, fordi meget ny vedvarende elproduktion er skudt op. Der er perioder med større produktion end det lokale forbrug, og når det fx blæser meget samtidig med at solen skinner, har elnettet problemer med at transportere vindenergien væk.\nHvad vil gasledningen koste?\nEnerginet og Evidas beregninger viser, at det samlet set vil koste ca. 1 milliard kroner at anlægge gasledningen.\nHvordan bliver offentligheden inddraget?\nOffentligheden, dvs. alle der er interesseret i projektet, inddrages via offentlig høring. Hvis man samtidig kan blive berørt som lodsejer, bliver man kontaktet via et brev fra Miljøstyrelsen. Det sker første gang i 1. offentlighedsfase, ”idéfasen”, af den miljøkonsekvensvurdering, som skal udarbejdes for projektet. I denne fase kan alle interesserede komme med idéer og forslag til fx linjeføringen eller gøre opmærksom på særlige lokale forhold, der bør undersøges eller tages hensyn til. Høringen varer fire uger.\nEfter idefasen beslutter Miljøstyrelsen og Energistyrelsen hvilke emner, der skal behandles i miljøkonsekvensrapporten. Disse emner fastsættes på baggrund af reglerne i miljøvurderingsloven og de høringssvar, der er modtaget. Når miljøkonsekvensrapporten er færdig, vil offentligheden og alle berørte parter blive inddraget i den 2. offentlighedsfase. Det er en høringsperiode på mindst 8 uger, hvor alle kan kommentere på miljøkonsekvensrapporten samt Miljøstyrelsens udkast til VVM-tilladelse (§25).\nEfter denne høring tager Miljøstyrelsen og Energistyrelsen stilling til, om der kan gives tilladelse til projektet, og hvilke vilkår tilladelsen kan gives på. Der er 4 ugers klagefrist fra tilladelsen til er givet.\nHvor kommer gasledningen til at ligge?\nEnerginet og Evida har fremlagt et forslag til en forventet linjeføring for gasledningen. Det er et oplæg til idéfasen. Efterhånden som der kommer input fra lodsejere, kommuner m.v., samt i takt med at der indsamles flere informationer om lokale forhold, kan forslaget til linjeføring blive justeret og ændret inden for undersøgelseskorridoren.\nEt endeligt forslag til linjeføring vil blive lagt frem i 2. offentlighedsfase, som forventes at finde sted i 4.kvartal 2021. Miljøstyrelsen og Energistyrelsen, der er myndigheder på området, indkalder til 2. offentlighedsfase ved at offentliggøre det på deres hjemmeside. Alle berørte lodsejere vil få brev via e-Boks om høringen, ligesom Energinet og Evida vil invitere til dialog og informere i lokale ugeaviser.\nHvordan kommer anlægsarbejdet til at foregå?\nDet meste af anlægsarbejdet vil foregå på marker og i det åbne land. Enkelte steder vil gasledningen komme nær byer eller landsbyer.\nAnlægsarbejdet forventes at ske i 2023- 2024.\nAnlægsarbejdet medfører, at der bliver gravet en rende, som de sammensvejsede gasrør lægges ned i. Gasrørene er 10 tommer (ca. 25 cm) i diameter og svejses sammen på stedet. Der vil være mindst 1 meters jorddækning over gasledningen. Det forventes, at der anlægges op til 700 meter gasrør om ugen, men fremdriften afhænger af lokale forhold, fx dræn, bundforhold, krydsning af åer, veje, og nogle steder vil arbejdet derfor tage længere tid.\nNår gasledningen er gravet ned, retablerer Energinet og Evida arealet, og grubber eller harver efter nærmere aftale med lodsejer. Der opsættes markeringspæle, typisk i skel og ved krydsning under bl.a. veje, jernbaner og vandløb så gasledningens forløb kan følges i landskabet.\nLangs gasledningen skal der bygges 7 måler- og reguleringsstationer samt 3 linjeventilstationer, som hver især vil have en arealstørrelse på mellem 1500 - 2800m2. Ved disse arealer vil der også være arbejdspladser i anlægsperioden. På tværs af Storstrømmen og Guldborg Sund placeres gasledningen under\nhavbunden så fx Natura 2000-områderne påvirkes mindst muligt.\nHvor meget får lodsejerne i erstatning?\nRetten til at anlægge gasledning, stationer m.m., opnås ved ekspropriation. Ved ekspropriation gives fuld erstatning for den ret, der eksproprieres til.\nDet er en uafhængig ekspropriationskommission, der fastsætter erstatningen. Energinet og Evida kan derfor ikke på forhånd vide, hvor meget den enkelte lodsejer tilbydes i erstatning. Hvis lodsejer er uenig i den tilbudte erstatning, kan erstatningens størrelse ankes til en taksationskommission.\nDer foregår et lovarbejde vedrørende en generel opdatering af Naturgasforsyningsloven, som vil få betydning for fremgangsmåden ved ekspropriation, herunder hvilke regler og hvilken metode, der i fremtiden skal gælde for ekspropriation til gasanlæg. Lovarbejdet forventes færdig i sommeren 2021.\nEr der erstatning for strukturskader?\nJa. Landmænd får en strukturskadeerstatning, som skal dække det forventede mindre udbytte efterfølgende. Erstatningen gælder normalt for nedsat udbytte de efterfølgende fem år, med mulighed for derefter at få genvurderet skadernes omfang.\nEr der erstatning for gener, afgrødetab m.v.?\nJa. Energinet og Evida erstatter afgrøder og andre tab som følge af anlægsprojektet, fx ved gennemskæring af marker, opsætning af hegn mv. I god tid, inden gravemaskinerne nærmer sig, vil Energinet og Evida være i kontakt med den enkelte lodsejer. Det anbefales, at lodsejer fører logbog over ulemper og merarbejde i forhold til normal drift.\nEnerginet og Evida har mange års erfaring i at fastsætte den rette erstatning, og i de allerfleste tilfælde opnås enighed med lodsejeren. Skulle der være uenighed om erstatningens størrelse, kan spørgsmålet indbringes for en uvildig instans.\nHvordan vil Energinet og Evida sikre, at landmænds dræn ikke bliver ødelagt?\nFlere landmænd har udtrykt bekymring for, hvordan en gasledning vil påvirke deres muligheder for at afvande og dræne deres marker. De store nedbørsmængder i de senere år giver ekstra fokus på netop det område, og Energinet og Evida er meget opmærksomme på, at jordens afvanding er helt afgørende for landmandens udbytte.\nEnerginet og Evida vil sørge for, at afvandingen fungerer mindst lige så godt, som før gasledningen blev gravet ned – også selvom dræn og gasledning skulle krydse hinanden. Energinet og Evida hyrer eksperter for at forberede anlægsarbejdet i forhold til drænforholdene, som er meget forskellige, afhængig af jordbundsforhold, hældninger m.v.\nEn del af drænforholdene afslører sig først når graven, hvor gasledningen skal ligge, er gravet, men der vil være løsninger parat og effektivt tilsyn.\nHvis der efterfølgende viser sig fejl på dræn, vil Energinet og Evida afhjælpe fejlen og erstatte eventuelle afgrødetab mv. Som ledningsejer påtager Energinet og Evida sig de meromkostninger, som gasledningen måtte være skyld i ved fremtidige dræninger. Viser en drænskade opstået som følge af gravearbejdet sig først senere, fx efter ti år, vil Evida og Energinet også i de tilfælde udbedre skaderne. Nogle skader kan først opdages under særlige vejrforhold, fx tørke eller meget regn.\nHvad må man ikke, når gasledningen er anlagt?\nDer vil være et område omkring en gasledning, hvor der stilles begrænsninger over lodsejers rådighed af hensyn til forsynings- og personsikkerheden. Begrænsninger er beskrevet i en servitut, der tinglyses på ejendommen.\nServitutten vil fastlægge et servitutareal på 2x5 m målt fra center af gasledningen, samt en sikkerhedszone på 2x20 m målt fra center af gasledningen. Inden for servitutarealet må der ikke bebygges, laves jordarbejde dybere end 60 centimeter eller plantes træer og buske med dybtgående rødder. Påfyldning og afgravning af jord, anlæg af nye veje m.m. må ikke finde sted uden forudgående skriftlig aftale med Energinet eller Evida. I sikkerhedszonen er der forbud mod opførelse af bygninger beregnet til ophold for mennesker, og jordarbejde dybere end 60 cm må kun foregå efter gasselskabet har påvist ledningen. Arealet kan efter anlægsarbejdet fortsat benyttes til almindelig landbrugsdrift.\nHvor tæt på boliger kan gasledningen ligge?\nDer må ikke være boliger inden for sikkerhedszonen, som er 20 m på hver side af gasledningen.\nKan gasledningen flyttes, når først den er anlagt?\nDer skal noget ekstraordinært til, for at gasledningen kan flyttes, så det korte svar er nej.\nGasledningen er, som veje og jernbaner, vigtig national infrastruktur, som ikke umiddelbart kan flyttes. Derfor er god dialog med samtlige lodsejere helt afgørende, når gasledningens placering fastlægges. Energinet og Evida ønsker at finde løsninger, så gasledningen så vidt muligt ikke kommer i vejen for aktuelle udvidelser af stalde, maskinhuse, kommende boligområder mv.\nGasledningen anlægges med en permanent placering på lodsejerens jord, dvs. med en fravigelse af det såkaldte gæsteprincip. Dette betyder, at lodsejeren ikke efterfølgende kan bede om at få gasledningen flyttet på ledningsejerens regning, hvis fx lodsejeren vil rejse skov, bygge nyt maskinhus, byudvikle eller lignende hen over ledningen.\nSikkerhed: Er det farligt at have en gasledning liggende i jorden?\nDer er strenge krav til, hvordan en gasledning anlægges og drives, da gas kan forvolde skade, hvis det slipper ud og antændes. Selv om der yderst sjældent sker ulykker med de store gasledninger, kan ingen give fuldstændige garantier, men der er generelt ingen grund til at frygte udslip eller ulykker. Tusindvis af danskere færdes da også dagligt over gasledninger eller nær gasanlæg. I Danmark er det især Arbejdstilsynet, som fastsætter regler for design, placering, drift, vedligeholdelse og overvågning af gasanlæg. Reglerne er baseret på internationale standarder.\nMedarbejderne i Energinets og Evidas gaskontrolcentre overvåger det danske gasnet døgnet rundt. I alle gasanlæg er der installeret overvågningsudstyr, hvilket betyder, at brandvæsenet straks bliver informeret, hvis der går en kritisk alarm.\nSkulle der ske alvorlig skade på en gasledning eller et andet gasanlæg, bliver der straks lukket for tilstrømningen af gas. Dermed begrænses et udslip af gas og en eventuel følgende brand.\nDesuden kontrollerer Energinet og Evida regelmæssigt gasledningerne, både til fods og ved at overflyve dem med helikopter. Det sikres bl.a., at der ikke er andre anlægsarbejder, der kommer for tæt på ledningerne og dermed risikoen for brud på gasledningerne.\nDe nedgravede gasledninger er indkapslet i en såkaldt PE-coating, og der etableres katodisk beskyttelse, som både skal beskytte og forhindre tæring. For at sikre, at gasledningerne ikke har tegn på indvendig tæring, sendes såkaldte ”intelligente grise” gennem ledningerne. Det er en tromle med måleudstyr, som fx sættes i gasledningen i den ene ende, og efter nogle timer kommer ud i den anden ende. Også installationerne på kompressorstationer, linjeventilstationer og andre gasanlæg kontrolleres regelmæssigt og følger et nøje tilrettelagt vedligeholdelsesprogram.\nNyheder om Grøn Gas Lolland-Falster\nEvida og Energinet inviterer til borgermøde om Grøn Gas Lolland-Falster\nEnerginet og Evida forbereder ny gasledning til Lolland-Falster\nEnerginet og Evida undersøger natur, dyr og planter forud for mulig gasledning\nEnerginet Gas TSO og Evida fortsætter undersøgelser af Grøn Gas Lolland-Falster\nFå nyheder om Grøn Gas Lolland-Falster direkte i din indbakke


Kira tog karrierespring med HK - HK\n-\tJeg blev uddannet kontorassistent med speciale i administration i august 2017. Det var i en privat virksomhed, hvor jeg fik en midlertidig kontrakt, da jeg var uddannet. Men egentlig har jeg hele tiden gerne villet arbejde med offentlig administration, så da jeg blev ledig 1. marts 2018, begyndte jeg at søge i den retning, fortæller Kira Elisabeth Kristensen, 27 år og fra Skive.\nKira var i starten af april til et arrangement i HK-Huset i Herning, hvor der var fokus på offentlige arbejdspladser. Her fortalte repræsentanter fra SKAT og Midt- og Vestjyllands Politi om, hvad der skal til for at arbejde hos dem, og hvordan man kan kompetenceudvikle sig.\nKira var også på jobsøgningskursus hos HK – se de mange arrangementer og tilbud til dig på hk.dk/kalendermv\nHun kontaktede desuden HK’s Karrieretelefon, hvor hun fik struktur på ansøgning og CV og tips til jobsamtalen herunder lønforhandling. Hun var også forbi HK MidtVests karrierevejleder Hanne Lund-Nielsen, som hun sparrede med omkring sine jobansøgninger.\nEndelig lod Kira sig registrere i HK JobBørs, hvor jobformidler Lone Bjørnkjær fra HK MidtVest matcher HK-medlemmer, der søger efter et nyt job, med arbejdsgivere i det midt- og vestjyske.\nJobsøgning blev målrettet\n-\tDet hele var rigtigt positivt. Jeg fik målrettet min jobsøgning, og ved arrangementet i HK-Huset i Herning fik jeg øjnene op for, hvad politiet kunne tilbyde. Og da der blev slået ledige stillinger op i Politiets Administrative Center i Holstebro, besluttede jeg at søge, beretter hun.\nI tre til fire uger, efter Kira havde sendt ansøgningen, hørte hun ingenting, og tænkte, at hun nok ikke var kommet i betragtning til stillingerne, da hun i starten af maj blev ringet op og kaldt til jobsamtale. Samtalen foregik mandag 7. maj, og fredag den 11. fik hun at vide, at hun var ansat pr. 1. september 2018.\nEgentlig skulle Kira starte i afdelingen, der arbejder med udstedelse, fornyelse, frakendelse og inddragelse af kørekort. Men da der manglede medarbejdere i bødeafdelingen, blev hun spurgt, om hun ville starte der allerede 1. juli, og det sagde hun ja tak til.\nAfdelingen arbejder med inddrivelse af en lang række bødetyper herunder kan nævnes fartbøder, bøder i forbindelse med overtrædelse af hygiejneregler på restauranter og overtrædelse af fiskekvoter.\nHvis modtageren af bøden ikke accepterer den, skal sagen forbi retten, og når der falder dom, registrerer Kira den i bødesystemet og sender en opkrævning ud til borgeren, lige som hun sørger for arkivering af sagerne.\n-\tJeg har fået en grundig oplæring, og kollegerne er meget hjælpsomme. Du får en kontaktperson, når du starter, og der er en teamkoordinator, du kan spørge til råds. Der er startet to andre i afdelingen samtidig med mig, og det giver en sammenholdsfølelse, at vi er i samme båd, fortæller Kira og fortsætter:\n-\tI det hele taget er der en stor fællesskabsfølelse blandt medarbejder i Politiets Administrative Center. Indstillingen er, at vi løser opgaverne i fællesskab, og jeg er rigtig glad for at være her. Lige, da jeg startede, var jeg bange for, at når jeg ikke var uddannet inden for offentlig administration, så ville jeg være langsom eller ikke forstå opgaverne. Men sådan har det slet ikke været. Jeg føler, at jeg bidrager fuldt på højde med de andre, når jeg løser en opgave.\nKira ser nu frem til at starte i afdelingen for kørekort 1. oktober 2018.\n-\tDet er meget tilfredsstillende på det personlige plan at være ansat hos Politiet. Jeg udvikler mig fagligt og føler mig godt tilpas, så jeg er glad for, at jeg tog et karrierespring, siger hun.\nArtiklen er opdateret 10. september 2018\n(direkte link: http://www.hk.dk/aktuelt/nyheder/2018/09/10/kira-tog-karrierespring-med-hk)


Hvidløgsboller med hvid hvede – Mad med Winnie\nTil disse boller som giver 10 stk skal du bruge:\n1 spsk sukrin (du kan bruge sukker i stedet for)\nca. 200 g hvid hvedemel (se billedet herunder)\n2 dl syltede hvidløg, jeg brugte dem med urter\nlidt frisk rosmarin eller ½ tsk. tørret\nStart med at røre gæren ud i vandet. Hak nu 1 dl af de syltede hvidløg og kom dem op i gærblandingen. Tilsæt salt og sukrin. Kom nu durummelet i og rør godt. Tilsæt herefter den hvide hvedemel lidt efter lidt indtil dejen slipper. Lad dejen hæve 1 time.\nDel nu dejen i 10 stykker og form til små boller, kom dem på en plade med bagepapir. Tryk dem lidt flade. Hak resten af hvidløgene og drys dem på bollerne, tryk hvidløgene lidt ned i bollerne. Pensel bollerne med lidt af olien fra hvidløgene og drys nu rosmarin over bollerne.\nLad bollerne hæve 30 minutter. Kom dem i en forvarmet ovn ved 200 grader. De bages i ca 20 min.\nUdgivet i august 7, 2016 Forfatter jacobbech1Kategorier Her finder du:Tags #bagværk, #hjemmebag, #hvidhvede, #hvidløgsboller\nForrige Forrige indlæg: Mættende salat med rødbede og bønner\nNæste Næste indlæg: Krydret blommechutney


Klumme: Trump-Biden-debatten: Først den ene vej og så den anden vej | 24NYT\nHjemKlummerKlumme: Trump-Biden-debatten: Først den ene vej og så den anden vej\n23. oktober 2020 Lars Hedegaard Klummer Kommentarer lukket til Klumme: Trump-Biden-debatten: Først den ene vej og så den anden vej\nAlligevel havde præsidenten held til at sætte nogle solide boksestød ind mod Bidens bløddele. Det gjaldt især spørgsmålet om Hunter Bidens lyssky forbindelser til Ukraine og Kina. Biden lod forstå, at der overhovedet ikke var foregået noget uetisk, og at de e-mail-beskeder på Hunters computer, som New York Post har kunnet offentliggøre, var opdigtet af Rusland. Skal vi nu igen til at høre om Rusland? svarede Trump – med en henvisning til demokraternes mange beskyldninger mod Trump for at være i lommen på Putin (der som bekendt endte med præsidentens frifindelse). Og hvem var den ”big man”, som ifølge Hunters e-mails skulle have 10 pct. af korruptionspengene fra Kina , spurgte Trump, som lod forstå, at det næppe kunne være andre end Hunters far, Joe Biden.\nBiden gjorde et stort nummer ud af præsident Trumps påståede svigt i kampen mod Corona, som havde ført til 222.000 dødsfald. Trumps reaktion havde været ”absolut tragisk”, idet havde taget for let på faren og udsendt beroligende signaler, som havde gjort situationen værre. Biden har hermed blottet sig for et modstød, idet mange vil huske, at Biden og mange andre ledende demokrater i slutningen af januar anklagede Trump xenofobi, da han lukkede grænsen mod Kina og dermed sandsynligvis forhindrede et stort antal dødsfald. Alt mens Biden selv erklærede, at truslen fra COVID-19 var forsvindende lille.\n6. maj 2021 Kommentarer lukket til Mand skubbet omkuld under løbetur\nHillerød En 58-årig mand fra Hillerød anmeldte, at han tirsdag omkring klokken 15.45 havde løbet en tur rundt om slotssøen. På søstien nær Batzkes Bakke spærrede en ukendt mand pludselig vejen for ham. Han råbte …\nTirsdag morgen vågnede danskerne op til nyheden om en yderligere genåbning af samfundet. Selvom det var en glædelig besked for mange, har man hos Dyreværnet længe frygtet, hvilke konsekvenser det får for de tusindvis af …\nEn serbisk og en kroatisk mand er ved Retten i Kolding hver blevet idømt 12 års fængsel samt udvisning for bestandig i en stor sag om narkosmugling. Sagen har været efterforsket af Udlændingekontrolafdeling Vest. To …\nNyt om brand: Ikke længere farlig røg\n5. maj 2021 Kommentarer lukket til Nyt om brand: Ikke længere farlig røg\nMidt- og Vestjyllands Politi advarer ikke længere mod farlig røg ved en brand i et skib på havnen i Thyborøn. Midt- og Vestjyllands Politi fik omkring kl. 10.00 onsdag formiddag melding om en brand i …\nPressefriheden er under pres – også i Danmark\n5. maj 2021 Kommentarer lukket til Pressefriheden er under pres – også i Danmark\nPressefriheden angribes og begrænses over hele verden, skriver Jesper Højberg (JH), direktør i IMS (International Media Support), og Tine Johansen (TJ), formand for Dansk Journalistforbund, i et indlæg i Berlingske. Når forfatternes indlæg udelukkende er …


Anerkendende pædagogik Relationer og anerkendelse i praksis - PDF\nDownload "Anerkendende pædagogik Relationer og anerkendelse i praksis"\n1 Anerkendende pædagogik Relationer og anerkendelse i praksis LOS landsmøde 27. marts 2017\n2 Først: En lille opvarmning Drøftelse to og to i 5 minutter Hvad er pædagogik? Hvad er anerkendelse? Og hvordan kan de to begreber hænge sammen i praksis?\n3 Grundteori på 2 minutter To præmisser Mennesket er et relationelt væsen Vi lever i og af relationer Både nære forhold og kulturelt set Mennesket er et fortolkende væsen Vi søger og skaber mening ud fra oplevelser Denne mening er afhængig af relationel og kulturel baggrund og kontekst\n4 Systemer og relationer Det relationelle menneske I modsætning til individuelt fokuserede teorier Vi er afhængige af hinanden Vi indgår i en række systemer Familien, arbejdspladsen, vennegruppen mm. Disse systemer har indflydelse på, hvad vi gør og hvad vi tænker om det, vi gør\n5 Cirkularitet Fra lineære til cirkulære årsagsforklaringer Feedback Interessen i praksis bliver de mellemmenneskelige samspil Ikke hvem der gjorde hvad, men hvem der gjorde hvad for at få andre til at gøre noget, som fik andre til at gøre\n6 Hvad skal vi gøre? Relationer og systemer i den pædagogiske hverdag Inddrag de vigtige relationer fx kan pårørende-samarbejde være centralt Interessér jer for det, børnene kommer fra Opholdssted og familie er to forskellige kulturer Brug kommunikation Ikke for at opnå noget bestemt med børnene Men fordi det er jeres vigtigste redskab\n7 Kontekst Rammerne bestemmer meningen!\n8 Kontekst Kontekst betyder sammenhæng Konteksten er den psykologiske ramme, vi forstår verden i Hændelser og begivenheder er ikke selvforklarende de har ingen betydning i sig selv Først, når de sættes ind i en ramme, giver de mening\n9 Pædagogik på refleksionens Hvordan finder vi balancen mellem at handle og at tænke? domæne Visse situationer kræver handling Det kan gå ud over refleksionen og anerkendelsen Visse situationer kræver refleksion Det kan gå ud over handlekraften\n10 Hvad skal vi gøre? Kontekst i pædagogik Husk: Selv patologisk og skadelig adfærd kan forstås i sin sammenhæng Ikke accepteres, men forstås Vær ikke bedrevidende Vær ekspert i pædagogik I rammer og processer I den pædagogiske position Ikke i børnenes liv og valg og holdninger\n11 Perspektiv Vi kommer alle fra forskellige steder Vi taler fra forskellige positioner Vi forstår verden fra vores perspektiv Det kan ofte være svært at se det, de andre ser Risiko: Vi tror, vores perspektiv er sandheden\n12 Perspektivskift Relationelt fokus hjælper til at kunne skifte perspektiv Den pædagogiske øvelse: At insistere på at se verden fra andre perspektiver end kun sit eget Berigelse frem for indsnævring\n13 Forståelsens faldgruber Bedreviden og viden nok At vide bedre og derfor styre samtalen for meget med vores egne dagsordener At vide for hurtigt og derfor lægge nysgerrigheden til side, hvilket fører til At vide nok og derfor stoppe dialogen\n14 Anerkendelse Hvad er det og hvad er det ikke? Anerkendelse er ikke ros Anerkendelse er: At respondere på den andens intentioner og initiativer At se og vise, at man ser det, den anden vil det, den anden forsøger det, den anden står for det, der er vigtigt for den anden\n15 Led efter intentioner På jagt efter aktøren Alle mennesker gør det bedste de kan ud fra deres præmisser Der ligger altid intentioner bag folks handlinger Vi er altid aktører - men lever ofte med fortællinger om ikke at være det\n16 Hvad skal vi gøre? Anerkendelse og nysgerrighed i pædagogikken Spørg til det, børnene er ude på Deres intentioner og deres drømme Spørg uden en dagsorden De ved noget, du ikke ved endnu Tænk på jeres arbejde som samarbejde Ikke en kamp\n17 Hvad skal vi gøre? 4 metoder i anerkendende pædagogik 1) Relationer Inddragelse af flere end barnet 2) Kontekst Fokus på rammer og sammenhæng 3) Positionering Interessér dig for andre perspektiver 4) Nysgerrighed Spørg til det ukendte\n18 Litteratur til inspiration Om anerkendelse og pædagogik Peter Lang & Elspeth MacAdam: Anerkendende arbejde i skoler. Forlaget Mindspace 2010 Jørgen Riber: Forstået og forstyrret. Om systemisk og narrativ pædagogik. Hans Reitzels Forlag 2005 Annette Holmgren (red.): Fra terapi til pædagogik. Hans Reitzels Forlag 2010


Fonks Coffeehouse, Colfax - Restaurantanmeldelser - TripAdvisor\nFonks Coffeehouse, Colfax\nNr. 1 af 2 Kaffe og te i ColfaxNr. 2 af 13 Spisesteder i Colfax\n112 N Main St, Colfax, WA 99111-1801\nBedste kaffe, frokost og behandler i Hvide Sande!\nDem mest nuttede, sødeste cafe i området. Hvis du besøger fra ud af byen som jeg var, det er det perfekte sted for at stoppe fantastisk kaffe, bagværk og frokost genstande. Personalet er fantastisk. Jeg kan ikke vente med at komme tilbage på vores næste...tur!Mere\nJeg er ikke en kop kaffe med mine drinks, men de har fantastiske supper, salater og varme eller kolde sandwich! Plus, lækker smoothies og andre ikke kaffe! Personalet er altid fantastisk, selv under pres. Disse piger ROCK!\nPersonlige fokus på hver ordre, hjemmelavet salater, sandwich, supper og tilpas - kaffe drikkevarer, alt sammen leveret med ekspertise og et smil gør Fonk er min favorit lokale fristed! Jeg synes, at atmosfæren indbydende. Uformel, men kreative, rent og den livlige mark Fonk's service og...omgivelser! Altid spørge, hvad Amy har bagt i dag (som om hun har tid sammen med den konstante strøm af gæster) . Du vil blive smiler, når du forlader Fonk's, tilfredse og som har oplivet. Ejerne har sat sig høje standarder. De er at vedligeholde dem, til glæde for os gæster! ! !Mere\nJeg kan godt lide espressoer, Chai te og andre drikkevarer på Fonk's Café. De har bagværk og et par valgmuligheder for at spise frokost.\nHavde kaffe her med en ven. Dejlig kaffe butik med venlig betjening og rimelige priser. De bedste en indsamling sted i byen.\nFantastisk sandwich og drikkevarer\nElsker dette sted. Jeg kommer her for at få frokost ofte, og jeg er aldrig skuffet. De damer, der arbejder her er super venlige, selv når det er optaget. Deres sandwich er simpelthen herlige og jeg er vild med deres italienske sodavand. Hvis du er...på rejse gennem Colfax dette er et must stop!Mere\nMit foretrukne lokale coffee house\nJeg bor her, og det er den ene af to steder, hvor jeg vil stoppe for at få kaffe. Jeg foretrækker at gå, når jeg ikke er i en fart og kan nyde den franske landlig atmosfære. Der er altid en lind strøm af gæster....De har god kaffe, kager, sandwich og slik.Mere\nFonks har en fantastisk kaffe til en rimelig pris. De har taget den gamle 5 og frimærke butik og ombygget til et fantastisk sted til kaffe og møde venner. Amy ejer er altid venligt og går ud over hendes syn for at sikre, at du...bliver passet godt. Vil anbefale det til alle, der leder for at drikke en god kop Java.Mere\nLækker karamel Macchiato og venlig service. Cool, hyggeligt, og en lidt excentrisk interessant indretning. Mit foretrukne sted at falde i inden Colfax.\nSikke et fantastisk sted at stoppe om morgenen før du skal ud for en dag i fotografere den Palouse. Kaffe er fremragende (de har også te, varm chokolade osv. ). Bagværk. Servicen er fremragende og det er nemt at finde på hovedgaden i Hvide Sande.\nFå hurtige svar fra personale og tidligere besøgende på Fonks Coffeehouse.\nAdresse: 112 N Main St, Colfax, WA 99111-1801\nTelefonnummer: +1 509-397-3784


Superliga-hold kan blive trukket fra playoff: Uheldigt – Ekstra Bladet\n26. jun. 2020 kl. 12:38\nSuperliga-hold kan blive trukket fra playoff: Uheldigt\nSønderjyskE bliver trukket ud af Europa League-playoff, hvis holdet samtidig vinder pokalturneringen. Dermed mister holdet også muligheden for at spille sig til en syvendeplads i Superligaen. Det er sportschefen utilfreds med\nHans Jørgen Haysen skulle lige tjekke efter, om det nu også kunne passe, men den var god nok. Hvis SønderjyskE vinder pokalfinalen, bliver holdet trukket ud af Europa League-playoff, såfremt det spiller sig i den position. Dermed mister det også muligheden for at slutte på syvendepladsen og modtage de ekstra tv-penge, det udløser.\nDet scenarie kunne tipsbladet.dk beskrive tidligere torsdag. Og de udsigter imponerer ikke Haysen.\n- Det ser vi på som et rigtig, rigtig uheldigt scenarie. Jeg kan godt se, at man ikke kan få to Europa League-pladser, men at man ikke får mulighed for at ende så højt i tabellen som muligt, det er godt nok en meget uheldig situation. Den håber jeg, der bliver kigget på, siger sportschefen til tipsbladet.dk.\nVi tager den lige helt fra begyndelsen:\nHvis SønderjyskE slutter på første- eller andenpladsen i pulje 1 i gruppespillet, giver det adgang til Europa League-playoff. Den endelige vinder derfra træder ind i første runde af Europa League-kvalifikationen i næste sæson.\nVinderen af pokalfinalen træder dog ind i tredje runde af kvalifikationen. Så hvis SønderjyskE vinder finalen mod AaB på onsdag, får holdet dén europæiske plads og bliver samtidig trukket ud af Superligaens Europa League-playoff.\nI stedet får det hold, som SønderjyskE skulle have mødt, en frirunde.\nEuropa League-playoff bliver dog også brugt til at afgøre placeringer fra syvende- til tiendepladsen. Bliver SønderjyskE trukket fra playoffspillet, mister holdet altså chancen for at spille sig til en syvendeplads.\nI stedet slutter det på niende- eller tiendepladsen. Der er omkring en millioner kroner i forskel i tv-penge på at blive nummer syv og ti. Dertil kommer nogle ekstra bonusser for at vinde kampe og for at blive vist på tv.\nDe potentielle ekstra indtægter er Hans Jørgen Haysen ked af at gå glip af, hvis det kommer så vidt. Især i denne sæson, hvor coronakrisen har gjort et stort indhug i alle klubbers økonomi.\n-Det kommer til at være et syvcifret beløb. Hvor meget syvcifret det bliver, ved jeg ikke. Men om det var seks- eller måske endda femcifret, så har alt sin berettigelse. Ikke mindst i den her sæson, hvor vi alle jagter tab på forskellige indtægter. Det har uhyggeligt meget at sige, lyder det fra Haysen.\nSønderjyskE har dog delvist sig selv at takke. Reglerne og strukturen er vedtaget i Divisionsforeningen, hvor alle klubberne er repræsenteret. Vilkårene har altså været kendt hele vejen igennem.\nDerudover er situationen i forhold til SønderjyskE's placeringer og tv-penge særligt markant i denne sæson på grund af coronavirussen.\nDen har nemlig forpurret de sædvanlige datoplaner. Normalt ville pokalfinalen ligge, så SønderjyskE eller andre ville blive trukket ud af Superligaen én runde senere og altså kun miste kampen om syvende- eller ottendepladsen.\nHaysen medgiver da også, at ingen kunne have forudset coronavirussens konsekvenser, og at klubberne selv har vedtaget de regler, der dikterer udviklingen.\n-Det, jeg appellerer til, er, at man får kigget på det fremover, siger han.\nDet tyder også på, at problemet løser bliver løst til næste sæson. Da bliver Superligaen skåret ned til 12 hold, og de nederste seks bliver ikke delt op i to puljer, som skal spille Europa League-playoff. I stedet skal nummer syv møde et hold fra mesterskabsspillet om Danmarks sidste Europa League-plads.


Maradona - Cinemaonline.dk - Hele Danmarks Filmsite\n19. december 2008 af Ditte Madvig Evald\nEr Gud fodboldspiller? Den serbiske instruktør Emir Kusturicas dokumentar\nEr han en Gud, en fantastisk fodboldspiller, revolutionær, narkoman eller et simpelt menneske med et specielt talent? Diego Armando Maradona er et fænomen i Argentina og det meste af verden, og det er nok også derfor, at den bosniske filminstruktør Emir Kusturica har valgt at lave en dokumentarfilm med denne sammensatte personlighed i centrum. Hans rejse begynder, som i filmen, med det første møde med den famøse fodboldspiller, og følger Maradona med Kusturicas indtryk og tanker om manden, som han flere gange sammenligner med personer fra sine egne film.\nMaradona er en levende legende, der har gennemgået utrolig meget i sit liv. Han er vokset op under trange kår, med et talent og en vilje der gør, at det er muligt for ham at opnå sine største drømme, at spille for det lokale fodboldhold, og at føre Argentina til sejr i Verdensmesterskaberne. Kusturica ser mytologiseringen af Maradona som et billede på et oprør mod imperialismen, illustreret gennem et mål begået mod netop England i en slutrunde umiddelbart efter Falklandskrigen, hvor Argentina måtte opgive Falklandsøerne til England.\nDette kan være kimen til Maradonas storhed, og grunden til hans heltedyrkelse i hjemlandet. Men det stopper ikke her, der er ligefrem en kirke i Maradonas navn: Den Maradonanske kirke, komplet med ritualer og præster. Maradona er på mange måder en frelserfigur for landet, for vi møder ikke bare fodboldstjernen Maradona, men også rebellen Maradona, der hellere vil være venner med Fidel Castro, end modtage hæder i USA. Og vi følger ham i filmen i en demonstration mod netop USA og Bush. På skyggesiden er hele Maradonas narkoproblem, der også bliver behandlet i filmen, hvor vi ser en mand, der må leve med at have glemt store dele af sine døtres opvækst på grund af narkotågerne.\nFilmen Maradona er et overflødighedsportræt i ordets bedste betydning, en film, der handler om en person, der er så sammensat, kræver en vild fortællestil. Jeg ved ikke om det ville kunne lade sig gøre for andre end Kusturica, der gennem sin beundring, sin humor og sin ægthed formår at lave en film der får en fodboldignorant som jeg til at se storheden og forfaldet i Diego Maradona, og i hans indvirking på sit land og hvordan han stadig i dag kan få gader, endda i Italien, til at gå amok i ekstase over et glimt af deres barndomshelt.\nMan bliver overvældet af personen, Guden og rebellen Maradona, og det eneste der er at udsætte på denne film, med dens mange facetter, er dens længde. Tempoet falder og der kommer efterhånden en del gentagelser, så den kunne med fordel have været et kvarter eller mere kortere. Men derudover er det en herlig film, om en personlighed, der i høj grad er både Gud, fodboldspiller og ganske almindeligt familiemenneske, simpelthed en person der er Larger than Life!\nOriginal Titel: Maradona\nSkuespillere: Diego Armando Maradona, Emir Kusturica\nSelskab: Wildbunch, Fidelite Productions, Telecinco Cinema, Pentagrama Films/ 2008\nMaradona i pressens søgelys.\nKustirica og Maradona.


Sorare » Kundeanmeldelser og oplevelser 2022\nSorare er et fantasyfodboldspil, hvor spillere køber, sælger, bytter og administrerer et virtuelthold med digitalespillerkort. Spillet bruger blockchain-teknologi baseret på Ethereum og blev udviklet i 2018 af Nicolas Julia og Adrien Montfort.\nSpillere, som ledere, skaber virtuelle hold af fem fodboldspillere fra blockchain-kort på Sorare-platformen. Holdene rangeres baseret på deres spilleres præstationer på den rigtige fodboldbane og tildeles point, ligesom traditionel fantasy-fodbold.\nNogle af kortene er licenserede digitale samleobjekter (begrænsede, sjældne, supersjældne og unikke kort). Gennem brugen af blockchain-teknologi har de digitale kort en verificerbar sjældenhed.\nSorare arbejder med Ethereums underliggende blockchain-netværk for at sikre ejerskab og distribution af kortene. Udbuddet af kort er begrænset, og kortene kan ikke ændres, duplikeres eller slettes. Hvert spillerkort er repræsenteret som et ikke-fungibelt token (NFT) ved hjælp af ERC-721 token-standarden på Ethereum. Hvert spillerkort er unikt og ejes personligt af spilleren. Det valideres via blockchain, så dets værdi kan stige eller falde afhængigt af markedsforholdene.\nLicenspartnerskaberne Sorare har med ligaer som K-League og klubber som Real Madrid tillader Sorare-kort at bære officiel branding med spillerbilleder og spillernavne fra hver sæson.\nI maj 2019 annoncerede virksomheden en pre-seed-runde på 550.000 EUR, som omfattede tech-iværksætteren Xavier Niel.\nI juli 2020 rejste virksomheden 4 millioner, inklusiv med Tysklands verdensmester i fodbold, André Schuerrle og er også bakket op af UbiSoft, E-Ventures, Partech & Consensys.\nI december 2020 rejste virksomheden yderligere 3,5 millioner, herunder med VM-fodboldspilleren Gerard Piqué.\nPr. 29. juni 2021 er der i alt 140 klubber i spillet. Dette er en stigning på mere end 50 ekstra klubhold i forhold til marts. I alt 30 Major League Soccer-klubber har ikke en licens. Sorare har i stedet en aftale med Major League Players Association, hvilket betyder, at portrætter af alle spillere med disse holds trøjer vil blive vist i spillet, med undtagelse af billedrettighederne for MLS og dets klubber. Sorares billedrettigheder er ikke licenseret. Den belgiske Jupiler Pro League har licenseret Sorare.\nSorare giver adgang til sine offentlige data via en API. Adskillige websteder bruger disse data til at foreslå information eller sidespil.\nSorare Data: Et datawebsted, der indsamler spilresultater og kortpriser for at hjælpe managere med at træffe beslutninger.\nSorare Brag: Et spil, der lader dig skabe private ligaer og konkurrere mod en anden manager hver weekend.\nSorare Mega: Sidespil, der lader dig konkurrere mod andre managere via matchmaking, med holdstørrelser på 3, 5, 8 eller 11 Sorare-kort.\nMange derude vil gerne læse din ærlige mening omkring Sorare?\nLæs anmeldelser og se Sorare


Motorsporten.dk - Danish Supertourisme - Rossel kommer susende i mørket\nRossel kommer susende i mørket\nNight Race har en helt særlig status i DST-serien, og Kevin Rossel er klar til at lyse op i mørket. Efter en sort weekend i Norge kommer han i en nærmest ny bil for at holde fast i topstriden.\nDet er nemt at høre, når kørerne taler. Night Race er løbet, som skiller sig ud, og sejren her er bare lidt mere værd. Sådan er det også for Kevin Rossel fra SCANVIEW Racing Team, der har tørstet efter at vinde den ikoniske afdeling efter den første sæson i DST-serien, hvor han fik bortdømt sejren på Padborg Park.\n- Det er bare et spektakulært løb, og jeg vil frygteligt gerne være ham, der sætter fyrværkeriet i gang som vinder. Jeg skal komme susende i mørket, og jeg ved, at jeg kører stærkt på den bane. Topstriden er intens, men jeg vil holde mig til, og det handler om at sætte point ind hele tiden, fastslår Kevin Rossel, der til det seneste løb i Norge blev ramt af voldsomme tekniske problemer med en eksploderet motor. Derfor har sommerens krævet stort arbejde både på og udenfor banen, hvor der er blevet brugt omkring 250.000 kroner på at få bilen klar igen.\n- Vi har testet rigtigt meget, og på den sidste testdag nåede vi et sted mellem 80 og 100 omgange. Så er man godt mør i kroppen, men jeg har en god fornemmelse, som jeg også havde til åbningsløbet, og det gik jo meget godt. Nu skal vi bare have nye dæk på til Night Race, og så kommer det til at spille, siger Kevin Rossel, der kommer til at stå snorlige foran de mere end 120 gæster, han har med til festen på Padborg Park.\n- Når jeg har fået rettet kroppen ud hos kiropraktoren og fået en klipning, så mangler jeg bare en god nats søvn, og så vil jeg gerne betale tilbage for den store opbakning, vi har mærket den her sommer. Det er deres skyld, at vi stadig har muligheden for at kæmpe videre, for vi stod pludselig i en kattepine. Derfor skal den bare have fuld gas, og så handler det fortsat om at køre klogt. Der er ingenting, der er afgjort, selvom jeg ikke har det forspring, som jeg havde inden sidste afdeling. SCANVIEW Racing Team er klar til at indtage mørket, slutter Kevin Rossel, der er placeret på en fjerdeplads, inden lørdagens ræserfest.


Fortsat vigende oliepriser\n"Markedet er bekymret for forholdet mellem udbud og efterspørgsel," siger en analytiker, og han sender en direkte opfording til OPEC om at tage affære.\nOffentliggjort: 14.10.14 kl. 07:06\nDe globale oliepriser ligger fortsat på et lavt niveau tirsdag morgen. Det store udbud i forhold til en vigende efterspørgsel har længe præget oliemarkedet, og senest har såvel Saudi-Arabien, der er verdens største eksportør, og Irak, der ligger som nummer fire på produktionslisten, reduceret priserne for olie til levering i november.\nDet er især en øget produktion i USA, som ligger bag det store udbud. Den amerikanske råolieproduktion steg til 8,9 mio. tønder om dagen i starten af oktober, og det er den højeste produktion siden marts 1986 i henhold til data fra det amerikanske energiministerium.\n"Det er op til OPEC at gøre noget, fordi de amerikanske producenter kommer ikke til at reducere produktionen. Markedet er bekymret for forholdet mellem udbud og efterspørgsel," siger råvareanalytiker David Lennox fra Fat Prophets i Sydney til Bloomberg News.\nEn tønde af den europæiske referenceolie, Brent, koster tirsdag morgen 88,70 dollar mod 88,95 dollar mandag eftermiddag ved 17-tiden.\nDen amerikanske referenceolie, West Texas Intermediate, koster samtidig 85,10 dollar mod 84,75 dollar mandag middag.\nEnergibranchen til tælling\nFortsat lave oliepriser efter OPEC-prisreduktioner


Folk handler på online forretninger - Flotte og plejede negle\nEn lang række internet forhandlere yder på nuværende tidspunkt et hav af forskellige leveringsmuligheder. En af de mest anvendte er for nærværende levering til en pakkeshop, som giver dig fleksibiliteten til at hente dine nye varer når der er tid til det. Løsningen er jo vældig simpel, og typisk desuden den mest letkøbte type af levering.\nDe fleste online webshops stiller garanti om dag-til-dag fragt på masser af varer, som trods alt er regnet ud fra at du når at bestille forud for et bestemt tidspunkt, så at de garanteret kan nå at få varen ud af døren forinden personalet har fri.\nI høj grad smart for almindelige dødelige at finde de bedste priser\nDet er jo ret ukompliceret for købere at sammenholde priser i blandt diverse webbutikker og for det har de fleste outlets på nettet set sig tvunget til at nedbringe salgsværdien på mange af deres produkter – til juniorer, og desuden også til herrer og damer – drastisk, og endda nogle gange byde på fragt uden gebyr.\nDet kan dog stadigvæk blive nyttigt at checke forskellige internet forhandlere efter tilbud før du gennemfører din handel, sådan at man er usvigeligt sikker på at få fat i den skarpeste pris.\nDu skal dog være opmærksom på, at når en shop på nettet tilbyder et produkt til salg for en udsalgspris som er urealistisk attraktiv, kunne det tit være et fingerpeg om en fup internet butik. Køb med betalingskort er imidlertid dækket ind under en vedtægt, som dækker kunden overfor bedrageriske online butikker.\nInden nogen handler hos en internet webshop burde man egentlig kigge på netbutikkens vilkår, men det er bare ikke super spændende.\nEt andet forslag kunne være at finde ud af hvorvidt e-butikken er medlem af e-mærke ordningen, hvilket bør være en erklæring om at e-butikken retter sig efter de danske retningslinjer, tillige med at butikken ofte kontrolleres af specialister som har megen viden om reglerne på området. Desuden giver det dig mulighed for hjælpende service, for så vidt du møder besvær ved dit køb. Find mere information ved at klikke her.\nDerudover anbefales det at man er hensynstagende til de mest centrale vedtægter der kan influere på købet, som fx hvilken ombytningsret internet virksomheden garanterer. I relation til det er det samtidig essesentielt, at man til enhver tid sikrer ens e-mail kvittering, således man når som helst kan bevise sin bestilling, ligegyldigt om man leder efter et produkt til en dreng eller pige.\nVi anbefaler at du eftergår e-forhandlerens kritik\nTrustpilot tilbyder immervæk fine muligheder for at gennemsøge adskillige aktuelle brugeres kritik og herved anbefaler vi, at du besigtiger e-firmaets omtaler forinden du shopper.\nFacebook fører til derudover stort set ærlige genveje til at få en idé om online butikkens kundefokus. Foruden det ses en række internet selskaber som giver kunderne mulighed for at tilkendegive en omtale af virksomhedens service, som også bør tages i brug til at danne dig et indtryk af hvor tilfredse kunderne er.\n1) Ved projekter udenfor kan eventuelt regnvejr få en betydningsfuld rolle. På grund af dette kan du jævnligt tjekke vejrprognosen i den tid der er op til byggeprocessen, så det forhåbentlig ikke uden du havde set det komme begynder at piske ned netop som du er gået i gang med dit omfattende byggeprojekt.\n2) Planlægning vil altid være kilden til at komme i mål med dit arbejde. Du anbefales at udarbejde en gennemarbejdet handlingsplan, der beskriver hvilke gøremål der skal laves hvornår, inklusiv en prioriteringsliste. Husk at være realistisk når du laver din arbejdsplan.\n3) Du må nødig undvære arbejdsredskaber. Tit vil det vise sig vigtigt at have værktøjet til disposition inden du begynder på byggeriet. Desuden er det fordelagtigt at påregne de her udgiftsposter i regnskabet for byggeprojektet.\n4) Det kan vise sig at være vigtigt at lave et budget for dit byggeprojekt, så man har styr på den økonomiske del. Det kan blive rationelt at dokumentere alle udgiftsposter, hvorefter man bør nedfælde ens udgift ved dem enkeltvis.\n5) Der viser sig typisk pludselige vanskeligheder i forbindelse med større projekter, og altså viser det sig værdifuldt at man afsætter tilstrækkelig plads i arbejdsplanen, med det formål at man kan føle sig afslappet omkring at man når det til siden.\n6) Muligvis vil det vise sig værdifuldt at du har de presserende materialer disponible i god tid før du starter eksekveringen. Du bør notere en overskuelig oversigt hvor der bør fremgå alt der bliver brug for, og derefter eftergå hver eneste ting, så du bliver sikker på at alt er klar.\n7) Husk at du kan spørge om økonomisk støtte til ombygninger. Det får man når ombygningen bidrager positivt til miljøet. Det forudsætter dermed at ombygningen influerer positivt på miljøet.\n8) Før du starter byggeprojektet kan det være temmelig meningsfuldt at have styr på, at dit projekt ikke er i strid med loven. Afhængigt af hvor du bor vil der være begrænsende regler omkring, hvad du gerne må, samt hvad der er ulovligt.\n9) Husk at tage til overvejelse hvorvidt projektet kan klares alene, eller du alternativt bør anskaffe eksperthjælp til områder af arbejdet. Forudsat at du ønsker professionel hjælp anbefales det at hente forslag fra en håndfuld virksomheder.\n10) Du bør på ingen måde forsømme dit eget helbred, så glem ej arbejdstøj bl.a. arbejdssko der hjælper dig overfor potentielle skader. Det er klogt med fokus på dit eget helbred i byggeprocessen, især såfremt du ikke køber hjælp fra en fagperson.\n11) Det er en god idé at indhente hjælp til byggeprojektet, navnlig ved store ombygninger. Større byggerier stiller krav om flere personer. Derudover må det være mere produktivt og mere socialt når man ikke er alene om det.\n12) Du finder en hel del vejledninger og videoer på forskellige hjemmesider som kan være en stor hjælp. Navnligt YouTube kan hjælpe med store mængder gavnlig oplysning, i særlig grad ifald du skriver søgeordene på engelsk.


Manual Lego 2009 BM StarWars NOV (24 sider)\nHar du et spørgsmål om Lego 2009 BM StarWars NOV eller har du brug for hjælp? Stil dit spørgsmål her. Giv en klar og omfattende beskrivelse af problemet og dit spørgsmål. Jo flere oplysninger du giver om dit problem og dit spørgsmål, jo lettere er det for andre Lego 2009 BM StarWars NOV ejere at svare korrekt på dit spørgsmål.\nOm Lego 2009 BM StarWars NOV\nSe manualen til Lego 2009 BM StarWars NOV her gratis. Denne vejledning hører under kategorien Legetøj og er blevet bedømt af 1 personer med et gennemsnit på en 7.5. Denne manual er tilgængelig på følgende sprog: Universeel. Har du et spørgsmål om Lego 2009 BM StarWars NOV eller har du brug for hjælp? Stil dit spørgsmål her\nLego 2009 BM StarWars NOV specifikationer


Bevæget Mogens Palle efter bokselegenden Jørgen 'Gamle' Hansens død: 'Jørgen stod mit hjerte meget nær' | BT Øvrig sport - www.bt.dk\n16. mar. 2018 - 10.27\nBevæget Mogens Palle efter bokselegenden Jørgen 'Gamle' Hansens død: 'Jørgen stod mit hjerte meget nær'\nDen tidligere danske bokser Jørgen Hansen er død efter længere tids sygdom 74 år gammel. Det bekræfter hans kone Hanne Hansen fredag over for 'TÆT PÅ'.\nJørgen 'Gamle' Hansen gik bort torsdag aften med sin kone, datteren Helle og to børnebørn ved sin side.\nI Bagsværd nord for København modtog Jørgen Hansens gamle ven og promotor, Mogens Palle, beskeden sent torsdag aften.\nDet er en trist Mogens Palle, BT taler med fredag formiddag og mindes sin ven og bokser.\n»Jørgen Hansen stod mit hjerte meget nær,« siger Mogens Palle og fortsætter:\n»Det er trist. Men på den anden side, så var det måske bedst, at han lukkede sine øjne her til sidst. Det har varet et stykke tid det her, så det har også været en form for lettelse for familien.«\nMogens Palle og Jørgen Hansen stod sammen om alle 'Gamles' kampe som professionel bokser. Her vandt og forsvarede Jørgen Hansen EM-titlen i weltervægt 12 gange i sine i alt 92 kampe som professionel.\nVed siden af udviklede Mogens Palle og Jørgen Hansen et venskab, som deres koner Lis Palle og Hanne Hansen også var en stor del af. De festede, hyggede og sås jævnligt både før og efter Jørgen Hansen stoppede som aktiv bokser i 1982.\n»Jeg har altid kommet sammen med Jørgen og Hanne. Vi har boet hos dem og sovet hos dem, når vi var i Aalborg. Det var som en anden del af familien. Så selvfølgelig er jeg ked af det på Hannes og familiens vegne,« siger Mogens Palle.\nJørgen Hansen og kone sammen med Mogens Palle på Bjørn Tidemands restaurant "Det lille Thehus" i Karolinelund i Aalborg. Foto: Svend Aage Kühl\nJørgen Hansen udviklede senere i sit liv sygdommen demens, men det er først inden for den seneste måned, at han flyttede på plejehjem.\nMogens Palle fortæller dog, at Jørgen Hansen i sine sidste år stadig kunne være hylende morsom og sende en rap replik af sted. Det samme var Jørgen Hansen også kendt for i pressen, da han boksede.\n»Når man sad og talte om ting og sager, var han altså stadig vittig. Han var lidt langsommere, men sommetider kom der en replik som lyn og torden, og andre gange sad han og tænkte lidt over det. Men han var sgu en ener,« fortæller Mogens Palle.\nJørgens 'Gamle' Hansen blev især kendt for sine to dramatiske kampe mod vennen Hans Henrik Palm, som Jørgen Hansen vandt.\nDer er siden både skrevet en biografi og lavet en film om Jørgen Hansens liv.\nBarnebarn og familien i sorg: Bokselegenden Jørgen Hansen fik smuk afsked med livet\nMedie: Bokselegenden Jørgen 'Gamle' Hansen er død


Fredericia Håndboldklub U17 Drengene fik overbevisende sejr på hjemmebane - Fredericia Håndboldklub\nU17 Drengene fik overbevisende sejr på hjemmebane\nForside ∕ FHK øvrige nyheder ∕ U17 Drengene fik overbevisende sejr på hjemmebane\nSøndag var der igen kamp på programmet for Fredericia HK’s U17 Drenge. Mostanderne var den traditionsrige efterskole SINE, der normalt leverer kamp til stregen. Det viste sig dog ikke at være tilfældet søndag eftermiddag, hvor de rødklædte FHK’ere tog en sikker sejr.\nSpiller for spiller var der ikke noget at komme efter for Sportsefterskolen SINE, da de søndag gæstede thansen ARENA. Det tog ikke lang tid for Fredericia HK at sætte sig fuldstændig på kampen, en kamp der på alle parametre blev spillet på hjemmeholdets præmisser.\n“Det var en kamp som vi allerede fra start satte os på. Vi kom hurtigt foran med en solid føring, og det skyldes primært en meget koncentreret indsats. Vi lavede meget få fejl – og så var vi uhyrligt scoringssikre”, fortæller Lars Frederiksen efter kampen. En af de spillere der for alvor satte sit præg på kampen var den knivskarpe venstrefløj Lukas Karlskov. Med scoringer på stribe, 6 mål på 6 forsøg i kampens første kvarter, imponerede han alle i hallen – og var en stor del af den sikring føring.\nSom første halvleg skred frem skiftede Fredericia HK også forsvarsformation, det klassiske 6-0 forsvar blev erstattet af et mere offensivt 3-2-1 forsvar, der for alvor lukkede kampen. SINE havde svært ved at komme til chancer, og når de endelig kom til skud stod Magnus Nyegaard klar i målet og pillede den ene bold efter den anden.\n“Vores keepere steppede virkelig op fra vores kamp i Skjern, og det blev afgørende. De spillede en rigtig god kamp, både Magnus og Oskar leverede flot. Det er dejligt, at de på den måde har hevet sig op igen. Keeperne er afgørende i moderne håndbold, så vi er meget afhængige af dem”, fortæller Lars Frederiksen.\nAnden halvleg fortsatte på mange måder hvor første halvleg sluttede, omend spillet blev en anelse mere satset, og at der var en kende flere fejl i anden halvleg.\n“Det bliver ikke helt det samme som første halvleg, men det er også svært for en gruppe unge drenge at holde niveauet når man er så sikkert foran. Men jeg synes, at vi holder koncentrationen undervejs, og det lykkedes os da også at køre sejren sikkert i hus”, fortæller Frederiksen.\nUdover en flyvende Lukas Karlskov, der ender med 9 scoringer på ligeså mange forsøg udmærkede Nikolaj Petersen sig med en række gode aktioner og tilhørende mål – og på stregen leverede Jonas Raundahl fire flotte scoringer.\nNæste kamp for Næsby og Frederiksens mandskab er 20. oktober på udebane mod VIES, der er under ledelse af FHK’s ligatræner, Jesper Houmark.


Hvid morbær - Wikipedia, den frie encyklopædi\nHvid Morbær (Morus alba) er et løvfældende træ med en høj og smal krone. Grenbrud forekommer dog ofte, og så bliver kronen i stedet lav og hvælvet. Knopperne er først hvide (deraf træets navn), senere brune. Navnet sigter derimod ikke til frugterne, der i reglen er mørkerøde til sorte ved modenhed, selvom typer med helt bleghvide frugter findes. Bærrene er saftige og søde, omend noget fade i smagen.\nBarken er først lysegrøn og svagt behåret. Senere bliver den grågrøn og efterhånden også rødbrun. Gamle grene og stammer kan få en opsprækkende, mørkebrun bark. Knopperne er spredtstillede, små, ægformede og først hvide (deraf træets navn) og senere brune.\nBladene er hele med grovtandet rand. Formen er meget variabel og spænder fra bredt ægformet til lappet. Stilkenden af bladet er i reglen afrundet eller hjerteformet. Oversiden er blank og græsgrøn, mens undersiden er lysegrøn med behårede bladribber. Bladstilken er furet og behåret og bærer foruden de gentlige blade også akselblade.\nBlomstringen foregår i maj-juni, hvor man finder de uanselige blomster samlet i små hoveder på dværgskud. De enkelte blomster er énkønnede og uregelmæssige med svagt udviklede eller manglende kronblade. Frugterne er egentlig énkønnede rakler, men de fremtræder som samlefrugter, der ligner frugterne hos slægten Brombær. Hver delfrugt er en stenfrugt med én kerne. Trods navnet er frugterne i reglen mørkerøde til sorte ved modenhed, men typer med helt bleghvide frugter findes dog.\nHøjde x bredde og årlig tilvækst: 10 x 8 m (30 x 30 cm/år). I hjemlandet kan træet dog blive betydeligt større.\nArten havde sin naturlige udbredelse i det vestlige og centrale Kina, hvor den stadig findes som del af åbne skove på bjergskråningerne. Den foretrækker lysåbne voksesteder med en varm, fugtig og veldrænet lerjord, men den kan klare sig på grov råjord og tåler delvis skygge og en hel den tørke. Den overlever temperaturer ned til -27 °C, og den er forholdsvis salttålende, når den først har etableret sit rodnet.\nPå opgivne marker ved landsbyen Tshokothangkha i det vestlige Bhutan, Indien, danner arten pionerskov sammen med bl.a. Acer oblongum (en art af løn), Benthamidia capitata, Coriaria nepalensis (en art af garvebusk), Elaeagnus parvifolia (en art af sølvblad), Erythrina arborescens (en art af koraltræ), Quercus griffithii (en art af eg), Quercus lanata (en art af eg), Randia tetrasperma, Swida oblonga, Viburnum cylindricum (en art af kvalkved) og Zizyphus incurva (en art af jujube)\nArten er videnskabeligt berømt for den hastighed, den sender pollen ud fra hanblomsterne med. Støvknapperne virker som katapulter, der udløser deres energi på bare 25 µs (25 milliontedele af et sekund). Pollenkornets hastighed bliver ca. 560 km/t, hvilket er mere end halvdelen af lydens hastighed. Det gør pollenkornenes fart til den højeste hastighed indenfor planteriget.\nBladene af Hvid Morbær er det bedste foder for silkeorme, men de bruges også som kreaturfoder i områder, hvor tørketiden begrænser mulighederne for at skaffe føde fra jorden. Frugten spises ofte i tørret form eller som marmelade eller til vin.\nI Anatolien omdanner man saften til en sirup, der bruges som lægemiddel mod forskellige småskader, eller som pålæg.\n^ Pema Wangda og Masahiko Ohsawa: Vegetation succession and soil recovery in the abandoned field at Tshokothangkha in Nahi, Wangude (engelsk)\n^ Philip Taylor, Gwyneth Card, James House, Michael Dickinson og Richard Flagan: High-speed pollen release in the white mulberry tree, Morus alba L i Sexual Plant Reproduction, 2006, 19, 1 side 19-24\n^ J.M. Suttie: Morus alba (FAO Rapport)\n^ W.J. Bean: Trees and Shrubs Hardy in the British Isles, 1978, ISBN 0-7195-2256-0\nHentet fra "https://da.wikipedia.org/w/index.php?title=Hvid_morbær&oldid=9079721"\nSidst redigeret den 25. maj 2017, klokken 15:22\nDenne side blev senest ændret den 25. maj 2017 kl. 15:22.


My Home - tykke idiot! - Movellas\n8. tykke idiot!\n”Nina?” kunne jeg en høre velkendt stemme sige, nemlig Millie, ”du skal altså op nu!” sagde hun igen bare med en lidt opgivende stemme og begyndte så at vugge i mig.\n”hvad er der?” spurgte jeg lidt småirriteret. Ikke fordi jeg var sur på hende, men fordi hun faktisk vækkede mig… Det skal lige siges at jeg elskede at sove! Så når nogle vækkede mig blev jeg automatisk lidt småsur.\n”Ja klokken er sjovt nok lidt over 4 og vi skal møde den nye dreng klokken 5. Og jeg regner med at du ikke gider ligne en eller anden panda der lige er stået op” svarede hun med et flabet smil.\nDer gik meget kort tid før jeg hoppede op af sengen, og spurtede ud på badeværelset. Jeg kunne tydeligt høre Millies grin komme inde fra vores værelse. ”sjovt var” mumlede jeg imens jeg prøvede at finde min pudder nede i min skuffe.\nJeg fik taget pudder, mascara, eyeliner og lidt naturligt øjenskygge på. Jeg havde bare valgt at glatte mit hår.\n”så” smilte jeg til Millie der lå nede i sengen, fuldstændig begravet nede i sin mobil. Hun kiggede kort op på mig med sit sædvanlige smil. Millie havde et meget unaturligt look ifølge mig i hvertfald. Ikke fordi det var grimt eller noget fordi det var virkelig flot til hende!\nHun havde fået tatoveret halvdelen af sin arm med sorte og gule farver. Samt var hendes hår nogle forskellige farver, men så pisse fedt ud! Hun havde også nogle få piercinger rundt omkring.\nHendes makeup var overdrevet på den fede måde altså. Hun mindede mig lidt om en emo! Hun var virkelig ikke bange for at skille sig ud fra alle andre. Seriøst hvor jeg dog bare elskede hendes tøjstil! Den var bare totalt rodet, altså intet af det hun tog på passede sammen, men igen lignede hun bare en million!\n”tillykke du nåede det klokken er 10 minutter i 5” jokkede hun flabet imens hun klappede med sine hænder. ”jeg er meget stolt” grinte jeg ironisk. ”skal vi se at komme op i salen?” spurgte hun og gned sig i hovedet. ”yes baby, come on” mumlede jeg og gik ud af døren sammen med Millie.\nHver gang der kom en ny skulle alle dem der boede på hjemmet i forvejen ind i salen og blive præsenteret for den nye… fucking idioter! Da jeg kom i går skulle jeg sgu da ikke ind og blive præsenteret for resten… særbehandling!\nDa vi kom ind i salen stod der en masse stole i nogle rækker. ”kom vi sætter os her” sagde Millie hurtigt og pegede på 2 stole der stod bagerst.\nMen alligevel var jeg sgu glad for at jeg ikke skulle stå på den der scene og præsentere mig foran alle sammen!\nDer var efterhånden blevet fyldt op i salen med børn på min alder. ”så skal i lige være stille!” tyssede en eller anden gammel tyk mand der pludselig stod oppe midt på scenen, uden at nogle havde bemærket ham. ”ja som i nu ved skal der bo en dreng mere her på hjemmet… og i skal tage rigtig godt imod ham! Kom herop knægt” sagde han og pegede ned bag ved scenen.\nJeg stivede helt da jeg så hvilken dreng det var der kom op på scenen. Det var fucking Justin! Jeg hadede ham over alt på jorden! Han havde fandeme været mig utro med fucking Malou endda mens var kærester! Han havde virkelig givet mig det største break up…\nJeg stod omme bag den store sorte scene og kiggede lidt rundt. Fuck hvor jeg dog bare ikke glædede mig til at skulle ud og præsentere mig foran elle de mennesker!\nJeg kunne høre ham der den store tykke mand stå og fortælle en eller anden stor roman om at alle skulle tage godt imod mig…\n”Kom herop knægt” sagde han tilsidst i hans lange roman, imens han pegede ned på mig. Jeg begyndte at gå med selvsikre skridt op på scenen og hen imod ham.\n”hej Sofus” smilte han til mig selvom jeg tydeligt kunne se at han slet ikke mente smilet. ”Sofus?” spurgte jeg undrende imens jeg sendte ham ”hvad fuck mener du?” blikket. ”Hedder du da ikke Sofus?” spurgte han usikkert. ”nope” mumlede jeg.\n”gør du nar af mig?” spurgte han hårdt og sendte mig et vredt blik.\n”hvad fuck mener du?” spurgte jeg vredt tilbage. Der var fandeme ikke nogle der skulle tale sådan der til mig! Hvis han skulle tale surt til mig, talte jeg satme også surt til ham!\n”nope?” gentog han fornærmet. ”hvad mener du?” spurgte jeg med et irriteret blik. ”hvor vover du at sige nope til mig?” svarede han som om han var dronning…\n”omg, gamle mennesker nu til dags” mumlede jeg hentydende til at han var gammel. Jeg kunne høre der var mange der begyndte at grine over min kommentar.\n”godt! Hvad hedder du så?” spurgte han og prøvede at lyde interesseret. Jeg fniste lidt over hans falske spørgsmål og svarede så ”Justin”.\n”hvor gammel er du så Justin?” spurgte han igen totalt falsk. ”19” svarede jeg ham totalt ligegyldigt og kiggede ned på de andre. Jeg lagde hurtigt mærke til at mange af pigerne prøvede at få øjenkontakt med mig.\n”så er du jo en lidt gammel type her på hjemmet” sagde han og kiggede kort ud på alle de andre.\n”det er du fandeme også” fakesmilte jeg.\n”nå nå nå…” sagde han lidt fornærmet, ”men du skal bo på værelse 24 og her er din nøgle” sagde han og gav mig nøglen.\nNøglen var rund og sølv. Samt stod der værelse 24 på den med sort.\n”du har som alle andre også en værelseskammerat” sagde han imens han kiggede lidt rundt,\n”nå hvem af jer bor også på værelse 24?” spurgte han og kiggede ud på alle de andre der sad på stolene og kiggede lidt rundt.\n”mig!” svarede en lyshåret dreng mens han rækkede sin ene hånd op i vejret. Jeg så hurtigt ned på ham og sendte ham et kort smil.\n”okay i 2 er nye værelseskammerater, nu må i alle godt gå tilbage til værelserne” sagde hr Fededoi og gik ned fra scenen efterfulgt af mig.\nMange undskyld for dette kedelige kapitel! Men den er jo slet ikke begyndt endu!\nHvem læser overhovedet med? Skriv lige i kommentaren hvis du læser med i denne movella, tak! <3


Storbykultur i rustikke rammer - sn.dk - Forsiden - Oplev\nPosthuset i Slagelse har sagt farvel til breve og pakker. Stedet er blevet et innovationshus, betegnes det i hvert fald. Her er det Frederik Allingham de Cordier, der som en af flere iværksættere, skaber liv med cocktails. Her er det Mads Larsen og Sofie Raahauge, der nyder godt af varerne. Foto: Thomas Olsen\nArtiklen: Storbykultur i rustikke rammer\nStorbykultur i rustikke rammer\nOplev - 18. januar 2019 kl. 16:09\nSofaarrangementer og lænestole. Burgere og cocktails. Tekstiler og anden klædelig habengut af økologisk art og med bæredygtigheden som krumtap.\nEt hedengangent posthus i hjertet af Slagelse syder fortsat af liv, om end det ikke længere er postsortering af pakker og breve, der skaber sved på panden.\nDet tidligere posthus, hvis fornyelse og renovering snart står Slagelse Kommune i 37 millioner kroner, rummer stadigvæk en pakkehal, der indtil for ganske nylig stod lige så rå tilbage, som den var blevet efterladt, da postvæsenet sagde farvel.\nHer langes i dag burgere over disken, mens cocktailmager Frederik Allingham de Cordier manøvrerer smagfulde drinks til live. I sidelokalet sælger skolelærer Tine Birch tøj, mens Miguel Calderon eksekverer tøjprint i den blå barak udenfor.\nIfølge indehaveren af foodtrucken Manden og Konen, Sanne Salomonsen, der også er udviklingskonsulent i Slagelse Kommune og i øvrigt tidligere såkaldt postmester, favner de mange kvadratmeter noget ganske særligt.\n- Der er en oplevelsesværdi i stedet, trods det er lidt skjult. Der er meget lidt synlighed, og det er en af udfordringerne, siger Sanne Salomonsen, som dog udgør et felt af lejere - med en i øvrigt ganske beskeden husleje - der gerne vil udvikle.\nDet siger også Frederik Allingham de Cordier, der betaler 312,5 kroner i månedlig husleje for sine 15 hjørnekvadratmeter.\n- Det er et iværksætterhus, hvor vi gerne vil stå for en raffineret oplevelse. Vi er her også for at teste og prøve af, siger han.\nSom i New York og Berlin\nIfølge ham er stedet et besøg værd. Det mener også mange andre - studerende, unge som ældre - der i dag frekventerer stedet torsdag, fredag og lørdag, hvor i hvert fald han holder åbent til sent.\nDet samme gør eksempelvis Manden og Konen, som også fra tid til anden står for andre traktementer. Man håber dog på at få flere indenfor i de rustikke rammer, som kan føles kølige, men stadigvæk varme i deres særprægede, indbydende stil.\n- Vi forsøger at udvide konceptet til både at rumme bogarrangementer og lignende events, fortæller Tine Birch, som holder åbent imellem klokken 16 og 20 torsdag og fredag, mens lørdagens åbningstider hedder 11 til 15.\n- Vi har de der fælles tider, og vi har hver vores forretning, men vi er selvfølgelig sammen om at skabe dette sted, tilføjer Sanne Salomonsen, der mener, at adressen er unik, idet der ikke findes lignende oaser andre steder i byen.\nDet gør der i flere af verdens større metropoler, mener Frederik Allingham de Cordier.\n- Der er jo lidt storbystemning over det, og vi håber også, det bliver mere populært med tiden, siger han.\nTilbuddene er mange. I Miguel Calderons barak udenfor er åbningstiderne vel at bemærke nogle andre. Han har åbent mellem klokken 10 og 15 på hverdage samt enkelte lørdage.\nHan printer trøjer og andet tøj helt efter kundens ønske. Stadigvæk er forretningen ikke helt på plads.\n- Venner og bekendte har været her, men det skal jo også ud til andre, siger han og pointerer, at han er glad for muligheden for at udvikle sine idéer.\nSamtidig skal det overordnet siges, at pakkehallens lejere bor på adressen på lånt tid. Der er nemlig tale om kortvarige lejekontrakter, der forhandles kvart-, halv- og helårligt, afhængigt af hvilken aftale der er truffet.\n- Vi ved, at det, vi har gang i, ikke er den »store plan« for posthuset. Det kan jo godt være, at indretningen og behovet ændrer sig i fremtiden. Vi håber dog på mere medvind, så stedet netop får en fremtid, siger Sanne Salomonsen i den forbindelse.\nDirektør Jeanette Larsen og hendes mand Michael Møller Larsen var i højt humør mandag aften, da de stod på den...\nRevionsfirmaet PwC København konkluderer i en rapport, at der kan være foregået besvigelser og misbrug af...


Mission completed! - Tine Bay\nPlanen lykkes helt perfekt – mission completed! Jeg gennemførte Aarhus City Halvmarathon ved at løbe 5 minutter og gå 1 minut igennem alle 21,095 km. på nær lige den allersidste gåpause – for jeg kunne simpelthen ikke få mig selv til at gå på opløbsstrækningen. Og det var godt det samme, for mit løbeur sagde 1:58 da jeg var i mål, mens den den officielle tid lød på 1:59:57 :). Og jeg var godt nok blevet træt af det hvis jeg var kommet over de to timer, når det nu var så tæt på som det var. Jeg har efterfølgende konstateret at mit ur har misset omkring 700 meter, hvilket jeg aldrig tidligere har oplevet. Men det gik jo – det hele. Det var en super oplevelse, fuld af overskud og glæde. Jeg var spændt på om jeg kunne håndtere at blive overhalet igen og igen – men det hjalp jo lidt at jeg selv overhalede en hel del når jeg løb. Overalt mødte jeg utrolig stor opbakning fra både tilskuere og medløbere. Der var jo ikke mange der vidste at gåpauserne var en del af planen – og mange troede nok at jeg var presset. En medløber løb endda zig-zag hen til mig for at give mig en energi gel. Og tilskuerne kunne nå at læse navnet på startnummeret, så der var masser af ekstraordinær opbakning – det var helt fantastisk. Tusind tak – hvis nogen af jer læser med her! På den sidste kilometer blev følelserne sat i spil. Tankerne om at jeg nu endnu engang har nået mit mål og fået kæmpet mig tilbage til at kunne løbe Halvmarathon trods alle min krops dårligdomme – og tanker om hele processen og genoptræningsperioden – det fik tårerne til at flyde frit. Det var en forløsning af den store slags at løbe ned af Frederiks Allé mod målet – og det er altså vældigt besværligt at hulke samtidig med at man løber, det giver rod i vejrtrækningen. En fantastisk følelse at løbe i mål med overskud, at få hængt medaljen om halsen, og blive taget imod af min datter og mor ved målstregen var så skønt. Og efterfølgende beach party med min mand og vores løbevenner fra Running Wild satte prikken over i’et den dag!\nOm løbestilen 5-1 kan jeg bestemt kun anbefale andre at bruge den. Jeg har ikke været ude på de lange distancer inden (det længste var 12,12 km.) – men hertil skal dog siges at jeg henover en uge sammenlagt hurtigt kommer op på omkring 20-25 km. Jeg har ikke haft problemer med ekstra smerter eller andre udfald ift min nakke (hvilket jo også var planen) og har heller ikke været ramt af ekstraordinære træthedsanfald eller problemer med skulderen, som var tapet godt op. Min tid svarer næsten til hvad jeg tidligere har løbet et Halvmarathon på fordi jeg løb hurtigere i de 5 minutter end jeg ellers ville have gjort og selve oplevelsen under løbet var præget af overskud. Så jeg er næsten tilbøjelig til at sige at hvis jeg kan – så kan de fleste andre også – hvis de vil. Og for mig har det været en ret god genoptræningsdrivkraft at have et Halvmarathon at sigte efter.\nEfterhånden som min krop har svigtet mig, har jeg måtte ændre i ambitioner, mål, træningsmetoder, løbestil og nu også i distancer. Der er nu helt nye mål i kikkerten – som er i en lidt anden genre end jeg hidtil har prøvet og jeg glæder mig. Mere om det inden længe….\nTags: #aarhuscityhalvmarathon2014, #ach, #aldriggiveop, #gåløbe, #nyemålpåvej